RTCG - Radio Televizija Crne Gore - Nacionalni javni servis :: Društvo :: Država da mlade zadrži u svojoj zemlji\n17. 01. 2022. 06:48 >> 06:49 1\nCG DRŽAVLJANI U BRISELU\nDržava da mlade zadrži u svojoj zemlji\nTraganje za boljim životom, mnoge je odvelo preko granice. U Belgiji danas živi nekoliko hiljada crnogorskih državljana. Naši sagovornici, koji godinama žive u srcu Evrope, poručuju da država treba da učini sve da se mlađe generacije zadrže u Crnoj Gori.\nNa Briselskom trgu Madu Galerija RašArt čuva neke od umjetničkih djela najpoznatijih crnogorski slikara. Ostvarenja Dada Đurića, Petra Lubarde, Gvozdenovica, Slobodana Slovinića, Luke Berberovića i mnogih drugih ovdašnjim ljubiteljima umjetnosti otkriva, akademski slikar, vlasnik galerije Radoje Raša Đurović, koji je prije 35 godina rodni Nikšić zamijenio belgijskom prijestonicom.\nU to vrijeme Brisel je bio grad velikih mogućnosti, koji je pružao prostor radnicima i umjetnicima, kaže naš sagovornik.\nU međuvremenu, Brisel je rastao i postajao sve konkurentiji, tako da danas u njemu uspjevaju samo najbolji.Koliko ljudi iz Crne Gore u ovom trenutku živi u Belgiji teško je procijeniti, budući da je veliki broj naših građana uzeo dvojno državljanstvo. Naveći broj njih u Belgiju je došao tokom devedesetih, za vrijeme rata u Jugoslaviji. U današnje vrijeme razlozi su najviše ekonomski.\nNaši sagovornici naglašavaju i da država treba da omogući mladima da ostanu u svojoj zemlji.\nAbazović i Marović od danas u Briselu\nBajden stigao u Brisel uoči samita G7 i EU\nCG odlučna da iskaže svesrdnu solidarnost sa Ukrajinom\nRadulović na vanrednom sastanku šefova diplomatija NATO-a


Obuka nacionalnog tima Crvenog krsta Crne Gore za djelovanje u nesrećama - Crveni krst Crne Gore\nCrveni krst Crne Gore je od 11 – 13. juna 2010. godine, u Domu solidarnosti u Sutomoru, organizovao obuku, za 38 članova nacionalnog tima za djelovanje u nesrećama, za smještaj i psihosocijalnu podršku u vanrednim situacijama.\nTrening je organizovan uz podršku Austrijskog Crvenog krsta, a inicirao je i saradnju sa Hrvatskim Crvenim križom, čija su dva trenera imali predavanje o psihosocijalnoj podršci. Pored njih, jedan od predavača na treningu je bio i predstavnik Međunarodne federacije društava Crvenog krsta i Crvenog polumjeseca, delegacije iz Beograda, koji je polaznicima obuke predstavio tematiku smještaja u vanrednim situacijama.\nObuka se sastojala iz teorijskog i praktičnog dijela, što je značilo da su učesnici nakon izlaganja o smještajnim kapacitetima nacionalnog društva, ulozi Federacije, rada po grupama, učestvovali u podizanju šatorskog naselja, a na osnovu pretpostavljene supozicije – zemljotres i određeni broj povrijeđenih, nepokretnih lica, djece i sl. Praktični dio obuke je ocijenjen kao veoma koristan od strane učesnika, jer simulira stvarnu situaciju i reakciju tima za djelovanje u nesrećama u tom slučaju.


NovaEnergija.net » striming striming – NovaEnergija.net\nHome Tags Posts tagged with "striming"\nPesma „Despacito“ portorikanskih muzičara Luisa Fonsija i Dedija Jenkija (Daddy Yankee) postala je najstrimovanija numera svih vremena, saopštila je kompanija „Universal Music Latin Entertainment“.\nNa različitim striming platformama ova pesma slušana je čak 4,6 milijardi puta, i tako pretekla prethodnog rekordera Džastina Bibera (Justin Bieber), koji je sa pesmom „Sorry“ strimovan 4,38 milijardi puta.\nFonsi je u izjavi medijima rekao da je strimovanje pomoglo njegovoj muzici da bude prepoznata u svakom delu planete.\n“Despacito” postala najstrimovanija pesma svih vremena was last modified: July 19th, 2017 by Ivana Karanović\nU ekskluzivnom intervjuu, pevačica i tekstopisac prvi put govori o tome zašto svoj album “25” koji obara rekorde nije postavila ni na jednom od streaming servisa. Kada je Adele objavila…\nAmerička kompanija Netflix, specijalizovana za striming (direktan pristup multimedijskim sadržajima), pridobila je u trećem tromesečju ove godine 0,88 miliona novih korisnika na američkom tržištu, a predviđala je da će ih…\nKada je Facebook najavio novu funkciju strimovanja videa uživo, iz društvene mreže su poručili da će ona biti ekskluzivno dostupna slavnim ličnostima. Međutim, u ovoj kompaniji su izgleda brzo promenili…


NiP Brčko distrikt BiH: Tražimo uvođenje moratorija na zapošljavanje u javnom sektoru zbog namještanja konkursa - BDC\nNiP Brčko distrikt BiH: Tražimo uvođenje moratorija na zapošljavanje u javnom sektoru zbog namještanja konkursa\nProblemi pri zapošljavanju u javnom sektoru, namješteni konkursi, zakonska zloupotreba ugovora o povremenim i privremenim poslovima, kao i ugovora o djelu, bili su tema press konferencije za medije koju je organizovalo rukovodstvo političke organizacije Narod i Pravda Brčko distrikta BiH.\n„Javna tajna je da se unaprijed zna ko će biti na kojoj poziciji zaposlen. Često se desi da na konkurs bude prijavljena samo jedna osoba, upravao ta koja treba biti primljena. Sve ovo govori zašto smo mi mladi izgubili nadu da se prijavljujemo na već namještene konkurse i zašto vidimo svoju budućnost u odlasku sa ovih prostora”, izjavila je Dženana Kukić, predsjednica Povjereništva Naroda i Pravde Brčko distrikta BiH.\nRukovodstvo političke organizacije Narod i Pravda Brčko distrikta BiH uputili su apel Vladi i Skupštini Distrikta, tražeći uvođenje moratorijuma na zapošljavanje u javnoj upravi, institucijama i javnim preduzećima do 01. januara 2021. godine koja se finansiraju iz Budžeta Distrikta, te da se odmah zaustavi, kako kažu grubo kršenje zakona o angažovanju lica na ugovor o djelu i ugovor o povremenim i privremenim poslovima.\n„Tu dolazi do kršenja osnovnih ljudskih prava i prva radnika, a to je pravo na zdravstveno osiguranje, radni staž te dodatna osiguranja. Postoje ljudi koji već 10 godina rade na taj način i mi dobijamo veliki broj informacija od građana, a jedna od tih informacija je da postoji slučaj gdje ljudi u toku obavljanja posla koji su dobili na taj način budu povrijeđeni i kasnije ne mogu na osnovu osiguranja da traže svoja prava”, istakla je Kukić.\nNosilac liste političke organizacije Narod i Pravda Brčko distrikta BiH, Damir Bulčević istakao je da ga raduje činjenica da se oko 6.000 građana iz dijaspore prijavilo da glasa putem pošte.\n„Sama činjenica da je to veći broj u odnosu na prethodne izbore kazuje da moramo povesti računa da li je sve urađeno u skladu sa zakonom i zakonskim procedurama koje nas obavezuju za prijavu na glasanje putem pošte ali također i sam tok glasanja treba provjeriti”, naglasio je Damir Bulčević, nosilac liste političke organizacije Narod i Pravda Brčko distrikta BiH.\nOvom prilikom članske karte političke organizacije Narod i Pravda Brčko distrikta BiH su uručene Muji Haliloviću, donedavnom predsjedniku MO SDA Ćoseti i Dalidi Ćandić, bivšoj predsjednici Foruma žena SDP-a.\nPrevious articleRad ugostiteljskim objektima vikendom do 24.00 sata produžava se za još sedam dana\nNext articleMirsad Mulasmajić koji je razbio televizor zbog korone: Kopam mezare da prehranim porodicu


Za manje buke u obrazovnim ustanovama – Knauf Srbija\nZa manje buke u obrazovnim ustanovama\nYou are here: Home / Akcije / Za manje buke u obrazovnim ustanovama\nU cilju smanjenja nivoa buke i poboljšanja razumljivosti govora u školskim učionicama i predškolskim ustanovama, zamenik gradonačelnika Beograda Andreja Mladenović potpisao je danas u Starom dvoru ugovor sa predstavnicima obrazovnih ustanova i donatorima o poklonu opreme i materijala u ove svrhe.\nOpremu u vrednosti preko milion dinara obezbedile su donatorske kompanije, Knauf, Knauf Insulation i AMF, a ugovor o donaciji potpisan je sa predstavnicima PU Boško Buha (vrtić Malecka), Arhitektonsko-tehničke škole i OŠ Drinka Pavlović.\nAndreja Mladenović istakao je da će se donacijom urediti tri učionice u predškolskim, osnovnoškolskim i srednjoškolskim objektima, kao i da je ovaj projekat rezultat zajedničke saradnje donatorskih kompanija Knauf, Knauf Insulation i AMF, grada i Elektrotehničkog fakulteta.\n„Ova inicijativa ima za cilj da pokaže da je modernim načinom izolacije moguće obezbediti kvalitetniji i udobniji boravak u učionicama i vrtićima kako dece tako i vaspitača i nastavnika. Uklanjanjem buke stvaraju se uslovi za bolje učenje i ovaj pilot projekat će pokazati koliko je to stvarno važno. Sva tri objekta odabrana su kao reprezentativna jer Arhitektonska škola stvara uslove za obrazovanje budućih arhitekata, a škola i vrtić nalaze se u prometnim ulicama i tu će efekat sigurno biti najvidljiviji“, rekao je Andreja Mladenović.\nGeneralni direktor Knaufa Todor Delovski kazao je da je veoma zadovoljan što su projekat podržali nauka, industrija i administracija.\n„Naša misija je da slušamo tržište i pravimo proizvode koji za cilj imaju udobniji život. U ovom slučaju u pitanju su naša deca i želimo da njima i onima koji učestvuju u njihovom razvoju pomognemo u stvaranju uslova za što bolji i komforniji rad, a projektantima i investitorima ukažemo i povećamo svest o postojanju problema, damo laka i ekonomična arhitektonska rešenja kako pri projektovanju, tako i pri sanaciji i rekonstrukciji objekata“, rekao je generalni direktor kompanije Knauf Todor Delovski i dodao da će u navedenim ustanovama tokom avgusta meseca biti postavljeni Knauf akustični plafoni i zidne obloga od CLEANEO perforiranih gipsanih ploča i ispunom od Knauf Insulation mineralne vune sa inovativnom ECOSE tehnologijom koja je dobra za kvalitet vazduha u unutrašnjem prostoru, kao i Knauf AMF akustučni apsorberi.\nSva merenja i analize će biti obavljene zahvaljujući saradnji sa Elektrotehničkim fakultetom u Beogradu – Laboratorija za akustiku, na čelu sa profesorom Miomirom Mijićem.\n–U sobama u kojima se deca igraju srednji nivo buke je oko 80, a neretko i 90 decibela, a u školama pak imamo problem težeg razumevanja govora u zadnjim delovima učionice. Intervencijama u enterijeru možemo postići uslove da buka bude svedena na niži nivo, što će dovesti do poboljšanja kvaliteta rada i smanjenja zamora u praćenju nastave. To je cilj postizanja akustičkog komfora koji se primenjuje u modernim zapadnim društvima, čije standarde i mi želimo da dostignemo – kazao je Mijić.\nMalo više o samom projektu\nProjektom se želi ukazati na veliki problem nerazgovetnosti govorne komunikacije, velikog nivoa buke u školskim prostorijama, učionicama, hodnicima, fiskulturnim salama, sobama za boravak dece. Nerazgovetnost govora, nekontrolisana i prevelika buka koja ometa održavanje nastave, utiče na koncentraciju slušalaca i gubitak interesovanja za praćenje nastave. Posledice mogu biti i trajno oštećenje sluha učenika i dece ali i nastavnika, profesora i vaspitača. Zakon o zaštiti na radu upravo govori o neophodnosti i merama zaštite sluha učenika i predavača. Postojeći školski prostori sa glatkim površinama zidova, plafona i prozorskog stakla lišeni su bilo kakvog projektantskog razmišljanja u pravcu rešavanja apsorbcije zvuka i poboljšanja razgovetnosti govora. Knauf, Knauf Insulation i Knauf AMF žele da to promene, i na primeru akustične sanacije po jedne prostorije u tri objekta u Beogradu – predškolske ustanove, osnovne i srednje škole – praktično pokažu Knauf CLEANEO perforirane akustične ploče, Knauf Insulation mineralnu vunu i Knauf AMF akustične apsorbere.\nLaboratorija za akustiku sa Elektrotehničkog fakulteta u Beogradu, na čelu sa profesorom Miomirom Mijićem, vrši merenje nivoa buke u učionicama pre postavljanja Knauf akustičnih obloga i apsorbera. Nakon izvedenih radova, vrši se novo merenje koje prikazuje smanjenje nivoa buke i poboljšanje razumljivosti govorne komunikacije. Rezultati projekta će biti prezentovani stručnoj javnosti u svečanoj sali Skupštine grada tokom meseca oktobra.\nSvojim zajedničkim delovanjem, Laboratorija za akustiku i tri firme Knauf grupe žele da ukažu na ove probleme, povećaju svest projektanata i investitora i daju vrlo laka i ekonomična arhitektonska rešenja, kako pri projektovanju, tako i pri sanaciji i rekonstrukciji objekata.\nNovi proizvod – Jednokomponentna i dvokomponentna hidroizolacija Popust 10.000 RSD za KNAUF fasadu!


Protest advokata se nastavlja, izjavio je predsednik Advokatske komore Srbije Dragoljub Đorđević, navodeći da ponuda Ministarstva pravde nije bila veliki napredak ni za vladavinu prava niti za profesiju.\nPrema njegovim rečima, predstavnik advokata je u Ministarstvo odneo odluku advokata.\nU saopštenju podeljenom novinarima navodi se da izmene u ponudi Ministarstva, kada je reč o javnom beležništvu, i dalje podrazumevaju da se ugovori o prometu nepokretnosti sačinjavaju u formi javnog beležničkog zapisa, koji isključivo sačinjava javni beležnik.\n"Prošlog četvrtka je Ministarstvo pravde ponudilo svoju verziju rešenja ove situacije. Upravni odbor AKV je odlučio da ta ponuda nije prihvatljiva pre svega jer dokument koji nam je ponuđen nema ni memorandum, ni pečat ni potpis nekoga iz Ministarstva pravde. S druge strane, sadržinski ponuda Ministarstva pravde ne odgovara onome što zahtevaju advokati", rekao je za RTV sekretar Upravnog odbora Advokatske komore Vojvodine Dejan Ukropina.\nPrema njegovim rečima, ministarstvo predlaže delimičnu i parcijalnu promenu Zakona o javnim beležnicima i Zakona o prometu nepokretnosti. Druge zakone, ministarstvo uopšte ni ne spominje.\n"Ne mogu da budu promenjena samo ova dva zakona, već moraju da se menjaju i Zakon o parničnom postupku i Zakon o overi potpisa, prepisa i rukopisa. Ta četiri zakona predstavljaju jedinstveni korpus zakona kojima se reguliše profesija javnih beležnika. Ministarstvo pravde nije ni spominjalo ni izmene Zakona o javnim nabavkama, Zakona o izvršenju i obezbeđenju, Zakona o pravobranilaštvu i drugih", ističe Ukropina.


Lindzi Lohan uz kauciju puštena iz pritvora\nAktuelno, Hollywood i svet, Najsvežije vesti, Vesti — By taty on September 25, 2010 4:02 pm\nGlumica Lindzi Lohan (24) osuđena je na mesec dana zatvora zbog kršenja uslovne kazne, ali je puštena iz ustanove Linvud nakon samo 14 sati.\nLindzi je položila kauciju od 300.000 dolara, i moraće da se pridržava strogih pravila uslovne kazne.\nIako je prvi sudija na njenom slučaju naredio da bez kaucije provede 30 dana iza rešetaka, drugi sudija je na osnovu žalbe njenih advokata odredio da glumica ipak napusti zatvor.\nOna će morati da nosi posebnu napravu oko noge, koja pokazuje da li je osoba koja je nosi konzumirala alkohol. Sudija joj je naredio i da izbegava mesta na kojima se služi alkohol.\nNaredno saslušanje Lindzi Lohan zakazano je za 22. oktobar.\nTags: glumica, holivudska glumica, Hollywood, Lindsay Lohan, Lindzi Lohan, Lindzi Lohan opet uhapšena i puštena iz pritvora, Lindzi Lohan puštena iz zatvora uz kauciju, Lindzi Lohan uz kauciju puštena iz pritvora, Lindzi puštena uz kauciju na slobodu, poznati, Vesti iz Holivuda, Zvezde\nMuški parfem Burberry Men ili Burberry London for Men je parfem poznatog brenda Burberry. Pripada mirisnoj grupi drvenih i aromatičnih...


Astrofon21 » novac\nOvaj ritual je vrlo efikasan i jednostavan. Za pravljenje ovog rituala potrebno je… >>>>\nZa ovaj ritual potrebno je spremiti jednu malu vrećicu, mirisno ulje od lavande, magnet u obliku potkovice i… >>>>\nOvaj ritual se obavlja tokom mladog Meseca. Ovo je jednostavan ritual koji može poboljšati situaciju kada je… >>>>\nPrema ruskom verovanju, postoje određeni ‘predznaci’ pomoću kojih osoba može oterati lošu sreću iz svog doma. Veruje se da… >>>>\nMnogi rituali su utemeljeni na drevnim mudrostima, dok se drugi temelje na tumačenju prirodnih fenomena.… >>>>\nVeruje se da nekoliko grama morske soli u novčaniku privlači bogatstvo i sreću. Najbolje je staviti so u plastičnu vrećicu, a zatim… >>>>\nHoroskop: Nicholas Cage\nNicholas Kim Coppola – Nicholas Cage, poznati američki glumac, rođen je 7. januara 1964. godine. Njegovo Sunce… >>>>\nOvaj ritual je namenjen za uspeh u igrama na sreću. Za ovaj ritual potrebno je uzeti list papira, na kome će biti… >>>>\nProricanje astrološki krug je povezan sa 12 kuća u zodijaku. Svaka kuća ima određeni značaj u odnosu na ukupno tumačenje.… >>>>\nEvo nekoliko jednostavnih čarolija koje se koriste širom sveta, a koje će vam svakodnevno biti od velike koristi.… >>>>\nRitual sa kristalima\nPoznato je da je novac energija. On ima važnu ulogu u našem životu. Suština je da energija novca stalno kruži i kreće se napred.… >>>>\nKarmički broj 1 – U ovom životu treba da se skoncentrišete na svoje ciljeve i pokažete drugima put ka uspehu.… >>>>\nKuće predstavljaju područja našeg života. Kada je određena planeta u kući, to znači da u tom području našeg života vlada energija te planete.… >>>>


Telefonsko savetovalište za roditelje „Halo Beba” dobilo novu mobilnu aplikaciju : Inkluzija\nTelefonsko savetovalište za roditelje „Halo Beba” dobilo novu mobilnu aplikaciju\nOmiljeno telefonsko savetovalište za roditelje „Halo Beba” dobilo je novu mobilnu aplikaciju, interaktivni vodič kroz roditeljstvo i razvoj malog deteta sa nizom sadržaja i novim iskustvom učenja za roditelje.\nKroz aplikaciju „Halo Beba – Vaš saputnik u roditeljstvu“ roditelji će dobiti ažurirani i personalizovani sadržaj koji se odnosi na praćenje rasta i razvoja deteta u ranom uzrastu, dojenje, ishranu, imunizaciju, planiranje lekarskih pregleda, ideje za podsticanje razvoja kroz igru, razgovor, čitanje sa decom, odgovore na roditeljske zabrinutosti i mnogo drugih tema. Informacije i saveti su zasnovani na najnovijim svetskim saznanjima o razvoju deteta, a UNICEF-ovi eminentni stručni saradnici prilagodili su ih za roditelje u Srbiji.\nUNICEF u Srbiji je aplikaciju razvio u partnerstvu sa Gradskim zavodom za javno zdravlje i kompanijom Nordeus, a Regionalna kancelarija UNICEF-a će, uz nadogradnju za višejezičnost, omogućiti korišćenje i u zemljama u regionu. Posetite Google Play Store i preuzmite mobilnu aplikaciju.\n„Ponosna sam što pokrećemo mobilnu aplikaciju ‘Halo Beba’, rešenje osmišljeno da pomogne roditeljima u donošenju dobrih odluka o svojoj deci i da ih podrži u svakodnevnim rutinama. Aplikacija je nastala u partnerstvu kompanije Nordeus, Gradskog zavoda za javno zdravlje Beograda i UNICEF-a. Aplikacija je dostupna 24 sata sedam dana u nedelji, što je od posebnog značaja u ovim izazovnim vremenima. Poklanjamo je roditeljima u Srbiji za srećnu Novu godinu da bismo ih podržali i omogućili jednake šanse za svako dete“, izjavila je Dejana Kostadinova, direktorka UNICEF-a u Srbiji.\n„Kada smo uvideli da veliki broj roditelja zove servis ‘Halo Beba’ za savete koji se mogu rešiti jednostavnim informacijama i da to oduzima vreme za podršku ozbiljnijim brigama roditelja, shvatili smo da se ovaj izazov lako može rešiti digitalnim proizvodom. Grupa roditelja iz nekoliko timova Nordeus-a radila je zajedno sa Gradskim zavodom za javno zdravlje Beograd i UNICEF-om na identifikovanju i boljem razumevanju potreba roditelja male dece, naših budućih korisnika, i sagledavanju tehničkih potreba za postavljanje odgovarajuće digitalne plaforme. Pomogli smo da se sva ova saznanja spoje u rani prototip mobilne aplikacije koji je korišćen kao početna tačka za njen dalji razvoj. Obezbedili smo i neohodna sredstva“, rekao je Miloš Paunović, specijalista za korporativnu društvenu odgovornost u Nordeusu.\nRoditelji će, kao i do sada, moći telefonom da pozovu „Halo beba“ savetovalište i od patronažnih sestara koje su zaposlene u ovom servisu dobiju odgovore na sva pitanja koja se odnose na prve godine bebinog života.\n„Telefonsko savetovalište ’Halo Beba’ je usluga na koju smo posebno ponosni. Grad Beograd podržava rad ovog savetovališta od samog početka njegovog osnivanja 2001. godine, uz podršku UNICEF-a. Ova usluga sada predstavlja i stalnu stavku budžeta Grada. ‘Halo Beba’ telefonsko savetovaliste i ‘Halo Beba’ aplikacija deo su koncepta Beograda kao ’pametnog grada’ – grada koji lako ponudi rešenje potreba svojim građanima. Nastavićemo da osluškujemo potrebe i zahteve roditelja, da unapređujemo postojeće, i da razvijamo nove, brze i ‘pametne’ usluge, posebno u ovim izazovnim vremenima kada je podrška roditeljima još potrebnija“, rekao je prof. dr Zoran Radojičić, gradonačelnik Beograda.\n„Ova aplikacija predstavlja još jedan iskorak savetovališta ’Halo Beba’, pre svega u pogledu dostupnosti važnih informacija za roditelje u svakom trenutku. Na taj način svi zajedno pružamo veliku podršku mladim roditeljima u periodu kada im je pomoć itekako potrebna i ostvarujemo naš zajednički cilj, dobro zdravlje i blagostanje najmlađih i njihovih porodica uz podršku, ljubav, bezbedno i stimulativno okruženje“, istakla je prof. dr Dušanka Matijević, direktorka Gradskog zavoda za javno zdravlje Beograd.


Sutra počinje Sabor frulaša „Oj Moravo“ u Prislonici | MediaPortal.rs\nSutra počinje Sabor frulaša „Oj Moravo“ u Prislonici\nOvogodišnji, 34. Sabor frulaša Srbije „Oj Moravo“, će se održati od 24 – 26. jula ove godine u Prislonici kod Čačka. Domaćin Sabora je akademik Darko Tanasković, starešina je maestro Bora Dugić, dok je umetnički direktor ovogodišnjeg Sabora u Prislonici Svetlana Azanjac, etnomuzikolog.\nOvogodišnji sabor biće otvoren otkrivanjem spomen ploče Branimiru Milovanoviću i nezaboravnik za osnivače Sabora, kao i podizanjem saborskih zastava. Prvog dana posetioci će u večernjim časovima uživati uz folklor kada će nastupiti folklorni ansambli iz Rusije i Crne Gore, dok će veče nastaviti u takmičarskim izvedbama na fruli. U toku drugog dana posetioci će imati priliku da se upoznaju sa ukusima starih jela, da isprate takmičenje najmlađih frulaša, da pogledaju duodramu „Mileva Marić Ajnštajn“ u izvođenju Jelene Mile i Miloša Anđelkovića, dok je veče rezervisano za koncert narodne muzike solistkinje Sofije Perić.\nPozivamo Vas da dođete na ovogodišnji Sabor frulaša Srbije i uživate u izvanrednom programu.


Horoskop i kompleksi: Bik se boji nesigurnosti, a Rakovi potcenjivanja : Nadlanu.com\nHoroskop i kompleksi: Bik se boji nesigurnosti, a Rakovi potcenjivanja\nObjavljeno 14. mar 2015. / 09:32:17\nPripadnici ovog znaka su na prvi pogled vrlo samostalni i samouvereni, ali taj njihov stav je često kamuflaža. Zapravo ih je strah da ne zavise od drugih jer im tako diktiraju i raspoloženje. Od bliskih ljudi im je potreban oslonac i pažnja, inače postaju nesigurni ili depresivni. Tada poprimaju osobine "negativnih Vaga" - nesigurnost, neodlučnost, pasivnost, veliki umor i frustriranost.\nBilo u ljubavi, finansijama ili u poslovnom smislu, najveći unutrašnji strah pripadnika ovog znaka je nesigurnost i osećaj da ne kontrolišu situaciju. Tako će im u vezama trebati mnogo da steknu poverenje u partnera i izgube osećaj da su oni ti koji možda vole više. Ako se osećaju loše, preuzimaju karakteristike "negativnih Škorpija" - posesivnost, bes, osvetoljubivost.\nKoliko god komunikativni i ekspresivni, pripadnici ovog znaka su svesni da imaju promenljivo raspoloženje i prilično su komplikovani. Iako oko sebe imaju veći broj ljudi s kojima se slažu, oni tajno sumnjaju u to da li ih okolina voli i prihvata zbog onoga što jesu, ili onoga što dobijaju iz tog odnosa. U kriznim situacijama preuzimaju karakteristike "negativnih Strelaca" - ne žele da slušaju tuđa objašnjenja, glava im je u oblacima i postaju sarkastični.\nPripadnici ovog znaka su prilično osetljivi na to koliko su važni drugima. Njihova nesigurnost izlazi na videlo u situacijama u kojima se osećaju zanemareno, nevoljeno ili ako ih prozivate da nisu nešto uradili kako je trebalo. Tada poprimaju karakteristike "negativnog Jarca" - postaju pesimistični, povlače se u sebe i sažaljevaju se.\nGubitak položaja i javno poniženje situacije su u kojima će pripadnici ovog znaka pokazati svoje slabosti. Ako ignorišete njihove potrebe i želje, na videlo izlazi njihova unutrašnja nesigurnost - da bližnjima ne znače onoliko koliko sami smatraju da bi trebalo. Tada poprimaju karakteristike "negativnih Vodolija" - sarkazam, povlačenje u sebe i bežanje od onih koji su ga povredili.\nPripadnici ovog znaka su navikli da nose masku hladnokrvnosti, koju retko ko može da probije, ali baš ona služi za sakrivanje unutrašnjih nesigurnosti. Njihov primarni kompleks je da nisu tako dobri, vredni, sposobni ili šarmantni kako ih ljudi doživljavaju, pa osećaju stalan pritisak da održe dobar utisak. U stresnim situacijama poprimaju karakteristike "negativnih Riba" - plačljivi su, emotivni, destruktivni i histerični.\nPripadnicima ovog znaka njihov društveni ugled je vrlo bitan, a najveću nesigurnost im predstavlja ideja da drugi o njima pričaju loše, raspredaju o njihovim manama ili krivo tumače njihove postupke. Strahuju da će ih zbog toga drugi odbaciti i imaju premalo poverenja u to koliko znače drugima. U stresnim situacijama poprimaju karakteristike "negativnih Ovnova" - postaju agresivni, viču, svađaju se.\nPripadnici ovog znaka nemaju mnogo kompleksa, ali ih jedna nesigurnost često prati - a to je da ih ne doživljavate kao dovoljno pametne ili sposobne. Ako osete da su izloženi ili ranjivi, misle da bi to drugi mogli da iskoriste i steknu prednost nad njima. U takvim situacijama poprimaju karakteristike "negativnih Bikova" - postaju zajedljivi i pasivni.\nIako deluju neambiciozno, filozofski nastrojeni pripadnici ovog znaka imaju veliku potrebu da se svide ljudima. Važno im je da ih svi pamte po dobrom, a sve kritike na svoj račun shvataju vrlo lično. Ako ne dobiju pohvale na račun svog rada ili ponašanja, pojaviće se kompleks manje vrednosti. Tada poprimaju karakteristike "negativnih Blizanaca" - postaju površni, govore nepovezano, uznemireni su i vrlo neprijatni u komunikaciji.\nPripadnici ovog znaka vrlo su nesigurni i nepoverljivi kada su emocije u pitanju. Smatraju da nisu dorasli tuđim igrama i boje se kako će nekome da ukažu svoje poverenje i osećanja, a da ne ostanu povređeni. Baš zbog toga glume hladnokrvnost, ali u stresnim situacijama ta ranjivost dolazi do izražaja. Tada poprimaju karakteristike "negativnih Rakova" - ćudljivi su, posesivni, ljubomorni i vrlo emotivni.\nIako deluju kao da ih mišljenje okoline ne dotiče previše, pripadnici ovog znaka često sakrivaju manjak samopouzdanja. Ipak, pošto ne žele da se stope s masom već hoće da ostanu individualci, glume kako ih osude drugih ne dotiču. Istovremeno strahuju da će ih ljudi, do kojih im je stalo, lako zameniti. U stresnim situacijama poprimaju karakteristike "negativnih Lavova" - ne žele da slušaju, beže od rasprave i obraćaju se s visine.\nPripadnici ovog znaka po pravilu nisu nesigurni, samo previše razmišljaju o ljudskim odnosima. Jedan od većih strahova im je da će ih drugi shvatati "zdravo za gotovo". Iscrpljeni brigom o drugima, umorni i razočarani, Ribe će u stresnim situacijama poprimiti karakteristike "negativnih Vaga" i postati kritični, hladni, perfekcionistički nastrojeni i nimalo neće birati reči kojima će povrediti druge.


Kako grejati i hladiti 300 kvadrata za 300 evra godišnje? - BGnekretnine blog\nKako grejati i hladiti 300 kvadrata za 300 evra godišnje?\n"Elektroprivreda Srbije", električna energija, Firma "Telefon inženjering", Ministarstvo energetike, solarne elektrane\nNovosti 025 Aug 2014\nFirma "Telefon inženjering" postavila je na stambenoj zgradi u naselju Altina fotonaponske panele ukupne snage od 20 kilovata, koji proizvode električnu energiju i zagrevaju sanitarnu vodu.\nInvesticija u izgradnju solarne elektrane je oko 30.000 evra, godišnja dobit je oko 7.000 evra, što znači da je očekivani povrat investicije četiri do pet godina, rekao je drektor "Telefon inženjeringa" Nikola Šakan.\n"Kompletno proizvedena električna energija od solarnih panela se prodaje Elektroprivredi Srbije i meri se iz minuta u minut preko posebnog brojila, tako da svaki mesec imamo podatak koliko smo proizveli", objasnio je Šakan i napomenuo da u letnjem periodu ovakva solarna elektrana, može da proizvede više od 100 kilovat časova struje dnevno.\nPored solarnih panela, na objektu je instalirana i toplotna pumpa, koja greje i hladi prostorije i tu se ostvaruju ogromne uštede, kazao je sagovornik i naveo da je izlazna snaga toplotne pumpe 16 kilovat časova toplotne energije, a ulazna snaga toplotne pumpe, odnosno, potrošnja je 3,1 kilovat časova struje na sat i uz to treba dodati potrošnju potapajuće pumpe za transport geotermalne vode iz zemlje koja troši 550 vati na sat.\n"Dakle, praktično 12 kilovata toplotne energije dobijamo gratis iz zemlje i na taj način, ostvarujemo ogromne uštede", objasnio je Šakan i precizirao da grejanje ovakvog objekta, koji je površine 300 kvadratnih metara košta godišnje od 250 do 300 evra.\nPoređenja radi, ako bi se taj objekat od 300 kvadratnih metara grejao daljinski preko Beogradskih elektrana, grejanje bi koštalo jedan evro po kvadratnom metru mesečno ili 300 evra mesečno, odnosno, oko 3.600 evra godišnje, rekao je Šakan. "Mi plaćamo ne 3.600 evra, nego 250 do 300 evra godišnje, znači ostvarujemo 10 puta manju cenu, a pored toga imamo i hlađenje objekta za istu cenu", naglasio je Šakan.\n"Na ovom objektu sada imamo veću proizvodnju, nego što je potrošnja, odnosno u ekonomskom smislu ovakav objekat zarađuje na proizvodnji električne i toplotne energije. Dakle zarada je negde na godišnjem nivou oko 7.000 evra", precizirao je Šakan.\n"Od 10 megavata solarnih elektrana, samo dva megavata su male solarne elektrane, znači osam megavata su velike solarne elektrane. Dakle, ukupno imamo 508 megavata velikih sistema, koje će mahom graditi strani inevstitori kroz podizanje vetrenjača za proizvodnju struje, a svaki građanin ove zemlje će sutra plaćati subvenciju za obnovljive izvore energije, preko računa za potrošenu struju", objasnio je Šakan i napomenuo da će taj novac, praktično, izlaziti iz Srbije.\n"Recimo da je Ministarstvo energetike odlučilo da umesto 500 megavata vetrogeneratora subvencioniše male solarne elektrane do recimo 10 kilovata snage i tada bi smo imali oko 50.000 malih solarnih elektrana u Srbiji", kazao je on.\nTo bi donelo zaposlenje za najmanje 25.000 ljudi, s obzirom da je za ugradnju solarne elektrane potrebno da to uradi ovlašćena firma. Pošto jedna solarna elektrana od 10 kilovata zarađuje godišnje 3.000 do 3,500 evra, u Srbiji bi smo imali rešenu egzistenciju za oko 250.000 ljudi, objasnio je direktor "Telefon inženjeringa".\n"Nadam se da će u budućnosti Ministarstvo energetike i država, imati razumevanja i da će subvencionisati male solarne elektrane recimo do 30 kilovata na krovovima objekta, gde će obični građani moći da urade takve sisteme", kazao je Šakan.\nKako sada stvari stoje, Šakan kaže da je njemu kao biznismenu teško da objasni klijentima, da ne može da instalira solarnu elektranu, jer još uvek nije donesena nova uredba. "Postoji jedno logično pitanje: zašto plaćamo naknadu za obnovljive izvore energije, ako ne možemo da postavimo solarnu elektranu?", zapitao je Šakan.


Femicid u medijima: koraci ka etičkom izveštavanju | NNŠ\nOnlajn događaj (putem Zoom platforme)\nSreda, 18.05.2022. od 17:30 do 18:30\n dr Kosana Beker, programska direktorka FemPlatz-a\n Nada Koprivica, program asistentkinja, SOS za žene i djecu žrtve nasilja Nikšić\n Azra Berbić, aktivistkinja centra za mlade KVART Prijedor i urednica portala zamisli.ba\nModeratorka: Biljana Janjić, FemPlatz\nPozivamo vas na razgovor o iskustvima i primerima medijskog izveštavanja o femicidu u Srbiji, Crnoj Gori i Bosni i Hercegovini. Naše panelistkinje će razgovarati o tome kako mediji izveštavaju o femicidu, koji su najčešći problemi, kako izveštavanje utiče na stavove građana i građanki i šta mi kao organizacije civilnog društva možemo da uradimo na unapređenju odgovornog izveštavanja o rodnoj ravnopravnosti.\nPridružite nam se na ovom događaju, kojim istovremeno obeležavamo i Dan sećanja na žene žrtve nasilja u Srbiji.\nPrijavite se na email adresu femplatz@gmail.com, a mi ćemo vam poslati link za događaj.\nMediji imaju veoma važnu ulogu u informisanju javnosti o pojavama i rasprostranjenosti nasilja prema ženama, ali pored informisanja, mediji načinom izveštavanja mogu da podignu svest javnosti i skrenu pažnju na ovaj veoma štetni društveni fenomen. Svakodnevno svedočimo širenju rodnih stereotipa, mizoginije i seksizma u javnom prostoru, koji se prenose u medijima i dalje šire na komentare i etiketiranje na društvenim mrežama. Femicid kao najekstremnija manifestacija nasilja prema ženama se često prikazuje kao „porodična tragedija“, podaci o žrtvama i njihovim porodicama se otkrivaju, često se potpuno nerelevantni sagovornici pozivaju da daju izjave, ili se komentariše ponašanje žrtve. Ovakav vid izveštavanja umanjuje važnost borbe protiv sveprisutnog nasilja prema ženama i produbljuje već ukorenjene rodne predrasude prema ženama.\nŽelimo da menjamo ovakve šablone i da doprinesemo odgovornom i etičkom izveštavanju o rodnoj ravnopravnosti, pravima žena i neprihvatljivosti bilo kog oblika\nnasilja prema ženama.\nDogađaj realizujemo u okviru projekta „Odgovorno izveštavanje o rodnoj ravnopravnosti”, uz podršku Novosadske novinarske škole, Mreže za profesionalizaciju medija jugoistočne Evrope (SEENPM) i Evropske Unije, a kao deo projekta „SNAŽNI – Mediji bez mržnje i dezinformacija”.\nPrethodni članakPoziv nastavnicima i edukatorima za učešće na treningu o Globalnom obrazovanju i Medijskoj pismenosti i izradu nastavnih materijala Sledeći članakOdržan međunarodni trening o medijskoj pismenosti


You are at:Home»Vesti»Otvoren Nacionalni prevodilački centar za znakovni jezik\nBy Vesna Kovačević on\t 22/09/2021 Vesti\nDanas je svečano otvoren Nacionalni prevodilački centar za znakovni jezik sa video relej servisom, prvi u Srbiji koji je dostupan 24 sata, 7 dana u nedelji, za sve korisnike u Srbiji i one koji prolaze kroz našu zemlju orvoren je 22. septembra 2021. Pokretanjem centra više od 70.000 gluvih i nagluvih ljudi, kao i članova njihovih porodica će moći da koriste jedinstveni servis prevođenja, sa i na znakovni jezik, što će im omogućiti samostalan život i kretanje, kao i kvalitetniju svakodnevicu.\nOtvaranje Nacionalnog prevodilačkog centra omogućeno je zahvaljujući angažovanju Gradske organizacije gluvih Beograda, Saveza gluvih i nagluvih Srbije i Udruženju mladih gluvih Srbije uz pomoć Srpskog filantropskog foruma i donaciji od 16,2 miliona dinara kompanije Japan Tobacco International (JTI). Kompanija JTI je obezbedila sredstvaza pokretanje centra i prvu godinu rada – nabavljanje opreme i angažovanje prevodilaca, kao i za razradu i primenu aplikacije i opreme za video relej servis potreban za prevođenje na daljinu. Sredstva za realizaciju i otvaranje centra prikupljena su povodom prošlogodišnjeg Nacionalnog dana davanja, koji je uspostavljen na inicijativu Srpskog filantropskog foruma i Koalicije za dobročinstvo, a u okviru Projekta za unapređenje okvira za davanje koji podržava Američka agencija za međunarodni razvoj (USAID). Današnji događaj povodom svečanog otvaranja centra upriličen u okviru obeležavanja ovogodišnjeg Međunarodnog dana znakovnih jezika i Međunarodne nedelje gluvih.\nGluvi i nagluvi se svakodnevno susreću sa brojnim izazovima – na ulici, u javnim institucijama, ili obrazovnim ustanovama, koji značajno utiču na kvalitet njihovog života. Jedan od najvećih problema sa kojima se suočavaju jeste to što ne mogu da komuniciraju, niti da samostalno obavljaju svakodnevne aktivnosti koje podrazumevaju odlazak kod doktora, odlazak dece u školu, komunikaciju roditelja koji su gluvi sa prosvetnim radnicima, zatim komunikaciju sa državnim organima i organima lokalne samouprave, u centrima za socijalni rad, sudstvu i pravosuđu, kulturnim institucijama.\nNacionalni prevodilački centar za znakovni jezik je prvi centar koji će raditi 24 sata, sedam dana u nedelji, i podrazumevaće i razvoj obrazovnog sistema za znakovni jezik i edukaciju tumača. Aktivna primena znakovnih jezika posebno je važna u obrazovnim institucijama i zdravstvenim ustanovama, kako bi ljudi sa oštećenjem sluha mogle nesmetano da iskažu svoje potrebe i postanu ravnopravni članovi zajednice.\nUN Konvencija o pravima osoba sa invaliditetom ističe važnost znakovnih jezika, ove jezike posmatra kao jednake sa govornim i obavezuje države članice da neguju izučavanje znakovnog jezika i lingvistički identitet zajednice gluvih. Svake godine, poslednja nedelja septembra u svetu se obeležava kao Međunarodna nedelja gluvih, a Generalna skupština UN proglasila je 23. septembar za Međunarodni dan znakovnih jezika.


Vučić doputovao u Atinu, sutra sa predsednikom Grčke - Radio televizija Pančevo\n9. decembra 2019. 10. decembra 2019. 0443\nPredsednik Srbije Aleksandar Vučić doputovao je u Atinu, gde će se tokom dvodnevne zvanične posete sastati sa predsednikom Grčke Prokopisom Pavlopulosom i premijerom Kirjakosom Micotakisom, sa kojima će razgovarati o političkim i ekonomskim temama.\nAleksandra Vučića je na atinskom aerodromu, uz počasnu Gardu, dočekao zamenik predsednika.\nIstog dana, gradonačelnik Atine Kostas Bakojani uručiće Vučiću Zlatnu medalju za zasluge grada Atine, nakon čega će predsednik Srbije imati sastanak sa brojnim istaknutim grčkim privrednicima.\nDrugog dana posete, u sredu, predsednik će se sastati s premijerom Grčke Kirjakosom Micotakisom, sa kojim ga veže dugogodišnje poznanstvo, bliski lični i međupartijski odnosi, jer je on vođa “Nove demokratije”, sestrinske partije SNS-a.\nTokom boravka u Atini planiran je i susret predsednika Vučića sa predsednikom Koalicije radikalne levice (SIRIZA) Aleksisom Ciprasom, kao i sa arhiepiskopom atinskim i sve Grčke Jeronimom Drugim.\nOčekuje se da će glavne teme razgovora u Atini biti bilateralna saradnja dve zemlje, evropski put Srbije i rešavanje pitanja Kosova i Metohije.


HomeEkonomijaMihajlović (SSSS): Minimalac od 35.012 dinara – apsolutno neprihvatljiv predlog\n„Nedopustivo je i neprimereno da ljudi koji pošteno i vredno rade primaju plate koje nisu dovoljne ni za puko preživljavanje, a kamoli za pristojan život“, rekao je Mihajlović i podsetio da sadašnja minimalna zarada od 32.004 dinara pokriva svega 81 odsto minimalne potrošačke korpe.\n„Važeći minimalac je za petinu manji od vrednosti minimalne potrošačke korpe, koja je u maju ove godine iznosila 39.279 dinara i koja će, s obzirom na nagli rast cena, naredne godine biti dosta skuplja“, kazao je Mihajlović.\n„Jasno je da taj dogovor na kome zbog epidemije korona virusa prošle godine nismo insisturali, neće biti primenjen ni sledeće, jer je ministar finansija Siniša Mali poručio da će se minimalac i minimalna potrošačka korpa izjednačiti tek 2023. ili 2024. godine“, kazao je sekretar Veća SSSS.\n„Mislim da je pogrešno otvarati fabrike u kojima će ljudi raditi za minimalac. Treba težiti otvaranju kvalitetnih radnih mesta sa odgovarajućim zaradama, od kojih će zaposleni moći pristojno da žive“, rekao je Mihajlović.


JELAČIĆ: OČEKUJE NAS KOMPLIKOVANA UTAKMICA – ФК Војводина\nHome/Prvi tim, Sezona, Super Liga Srbije, Вести/JELAČIĆ: OČEKUJE NAS KOMPLIKOVANA UTAKMICA\nJELAČIĆ: OČEKUJE NAS KOMPLIKOVANA UTAKMICA\nPomoćni trener Vojvodine Spasoje Jelačić izjavio je da crveno-bele očekuje komplikovana utakmica protiv Voždovca i to iz više razloga.\nU trećem kolu Super lige Srbije, u vanrednom terminu, fudbaleri Vojvodine sutra gostuju ekipi Voždovca u Beogradu. Posle dva poraza u prva dva kola plej ofa, Voša ima samo teorijske šanske da i sledeće sezone zaigra u kvalifikacijama za Ligu Evrope, a da bi zadržala kakvu-takvu nadu, sutra joj je bez dileme potrebna pobeda.\nMeđutim, pomoćni trener Vojvodine Spasoje Jelačić ističe da crveno-beli neće imati lak zadatak protiv Voždovca.\n– Očekuje nas neizvesna i, u ovom trenutku, za nas pomalo komplikovana utakmica i to iz više razloga. Pre svega, dinamika odigravanja mečeva u ritmu sreda-nedelja nalaže da budemo oprezni i imamo maksimalan pristup utakmici. Zatim, ekipa Voždovca igra na podlozi sa veštačkom travom, a pored toga, ono što prati svaki klub, pa tako i nas, jesu kadrovski problemi. Zbog ta tri razloga, imaćemo maksimalan pristup ovom meču, kao što imali i za prethodna dva. Ekipu Voždovca ćemo dobro analizirati, a njihovog trenera, koga lično poznajem, veoma cenim i poznat nam je njegov stil i način igre, koji se i vidi na njegovom timu. Ono što sa odgovornošću mogu da tvrdim jeste to da igrači i stručni štab Vojvodine maksimalno profesionalno prilaze svakom narednom treningu i utakmici. Da li će taj maksimum biti dovoljan da iz Beograda donesemo sva tri boda, to ćemo videti. Radovanović neće igrati zbog parnih žutih kartona, dok je Putinčanin pod znakom pitanja, jer je na prethodnom meču zadobio jak udarac u koleno i tek danas ćemo znati da li će moći da igra – kaže Jelačić.\nPrema njegovim rečima, nezavidna situacija na tabeli neće demoralisati igrače Vojvodine da na svakom meču do kraja sezone daju sve od sebe za pobedu.\n– Dokle god postoji teoretska šansa da Vojvodina ostvari svoje ciljeve i ambicije u ovoj godini, igrači i stručni štab neće odustati od toga. U ovaj meč ulazimo sa namerom da pobedimo i smatram da je to obaveza FK Vojvodina pred svaku utakmicu. Da li imamo ili nemamo šanse za Evropu, videćemo posle ovog meča, ali u svakom slučaju, za nas svaka nova utakmica predstavlja izazov. Tokom prethodne dve nedelju, stručni štab je pred igrače postavio nove zahteve i principe u igri, ali potrebno je vreme da oni to prihvate i prepoznaju u toku meča. To je dugotrajan proces, ali je neki mali pomak napravljen i na prethodne dve utakmice, što nas kao stručni štab svakako raduje. Naravno, to jeste daleko od onoga što želimo i onoga kako Vojvodina treba da igra, ali ukoliko nastavimo tom putanjom i na sutrašnjem meču, verujem da ćemo protiv Voždovca odigrati još bolje nego protiv Spartaka i Napretka. Nadam se da će, u tom slučaju, i rezultat biti bolji – rekao je Jelačić.\nUtakmica između Voždovca i Vojvodine igra se sutra od 18 časova na krovu tržnog centra „Stadion“ u Beogradu.\nduka-master2018-04-24T11:44:19+02:0024. априла 2018.|


"Pričaonica bajki" na Adi Ciganliji - Dan u Beogradu\nNaslovna » Porodica » Deca » „Pričaonica bajki“ na Adi Ciganliji\nNeko drugi 24. avgust 2012. Deca Postavite komentar\nPričaonica bajki, besplatni projekat izdavačke kuće „Knjiga Komerc“ i JP „Ada Ciganlija“, biće održana i ove subote (25. avgusta) na popularnom beogradskom izletištu.\nOsim najmlađim Beograđanima pričaonica je, kako se ističe, namenjena i deci oštećenog sluha. Pored ideje da se najmlađim posetiocima Ade obezbedi zabavna predstava u kojoj mogu i sami da učestvuju, kao i da se deci oštećenog sluha omogući da uplove u čarobni svet bajki, cilj je da se znakovni jezik približi i široj populaciji. Na taj način, od malih nogu, deca se upoznaju s različitošću i uče toleranciji, ističe se u saopštenju. Koristeći srpski govorni i znakovni jezik, da bi se istovremeno obratili i čujućoj i publici oštećenog sluha,\nPričaonica će imati interaktivni karakter. Sa mališanima se druži glumica Maja Ladolež, koja će kroz dinamičnu i dvosmernu komunikaciju upoznati decu sa bajkama – Uspavana lepotica, Snežana i sedam patuljaka i Carevo novo odelo. Julijana Lekić, ispred Udruženja tumača lica sa oštećenim sluhom Srbije, prevodiće bajke na znakovni jezik. Četvrta po redu „Pričaonica“, zbog izuzetno visokih tempretaura biće održana u 18.00 umesto u uobičajenom terminu od 17.00, navodi se u saopštenju. (Beoinfo)\nTagoviada ciganlija deca dub književnost\nPrethodni Sarajevo – na kahvi sa Valterom\nSledeći Red Bull Trka trokolica 2012


Predsjednik Vlade Crne Gore Duško Marković kazao je da Vlada ulaganjem više od milijardu eura od početka mandata do kraja ove godine, najveći investitor u sjeverni region, čime je utabala puteve daljeg razvoja ovog regiona.\nDa bi se doprinijelo unapređenju turističke privrede i povećanju kvaliteta života građana, ušlo se u ambicioznu kampanju izgradnje novih ski centara, u vrijednosti više od 100 miliona eura.\n“Do sada je u izgradnju ski centra Kolašin 1600, koji je otvoren u februaru 2019. godine, uloženo oko 17 miliona eura. Ugovoreni su, a dijelom već i započeti, radovi na budućim skijalištima Cmiljača u Bijelom Polju, Žarski u Mojkovcu i Hajla u Rožajama”- navode iz Vlade.\nU Bijelom Polju su početkom 2019. godine krenuli radovi na valorizaciji Đalovića pećine, kao i na novoj osnovnoj i muzičkoj školi, u koju će biti uloženo 5,4 miliona eura.\n“Izgradnjom saobraćajnice od Bistrice do manastira Podvrh u Bijelom Polju, krenulo se u realizaciju nove turističke atrakcije – Đalovića pećine, čija je procijenjena vrijednost oko 18 miliona eura. Dok je u okviru aranžmana sa Bankom za razvoj Savjeta Evrope vrijednom 10 miliona eura, intenzivno se radi na povećanju kapaciteta za boravak najmlađe populacije” – zaključuju iz Vlade.


Mia Zečević, direktor, Novaston: Poslovni prostor ne gubi vrednost\nKompanija Novaston Asset Management ekskluzivni je zastupnik za izdavanje i prodaju poslovnih prostora koji prate najnovije trendove u građevinarstvu i dizajnu enterijera, uz primenu standarda zelene gradnje, ali i kovid-19 preventivnih elemenata\nIako i dalje mnoge firme rade od kuće, postoji potreba za atraktivnim poslovnim objektima koji ispunjavaju uslove nametnute pandemijom, zbog čega se investitori sve više opredeljuju da grade zgrade koje su „bezbedne za rad“\nSva velika gradilišta su bila aktivna tokom cele 2020. godine, u toku koje je finalizirano nekoliko značajnih projekata, tj. poslovnih objekata kao što su Ušće 2, Navigator 2, poslednja zgrada u okviru kompleksa Green Heart. S druge strane ne jenjava ni tražnja, pa se sve više grade zgrade koje podrazumevaju distanciranje, fleksibilan radni prostor, dotok svežeg vazduha u konferencijskim salama, bezkontaktno otvaranje vrata, digitalizaciju…\nMi trenutno radimo sa velikim kompanijama na razvoju takvih poslovnih objekata. Jedan od njih je poslovni prostor „Revolucija“, bruto površine c. 10.000 m2 površine, koju gradi kompanija Granit Invest. Naša ekskluzivni je zastupnik za izdavanje ovog poslovnog prostora, a ujedno je i partner kompanijama Scheinder Electic i Novkabel u razvoju najnovijeg poslovno-logističkog centra u Novom Sadu. Prvi projekat će biti rekonstrukcija industrijske hale nekadašnje fabrike Novkabel u visokotehnološki objekat bruto površine c. 17.000 m2 površine, čije se otvaranje očekuje 2022.\nNastavljamo i sa ekspanzijom u regionu, pre svega u Hrvatskoj, a u planu su značajni projekti u sektoru turizmagodine.\nU kojoj meri je pandemija uticala na rad ritejl parkova i šoping centara i generalno na sektor ritejla?\nPo izbijanju pandemije ritejl parkovi, kod nas poznati kao šoping centri na otvorenom, radili su veći deo vremena, tako da se ovaj koncept pokazao kao vrlo otporan i dobar za poslovanje u različitim uslovima. Nakon ublažavanja mera zabeležena je visoka zainteresovanost za posete tržnim centrima i ritejl parkovima. U junu prošle godine je otvoren novi šoping centar BEO na Zvezdari na 130.000 kvadrata, a krajem oktobra i najveći šoping centar u regionu „Galerija Beograd“, na 300.000 kvadrata. Nedavno je Novaston plaforma, kao ekskluzivni agent za podršku, učestvovala u procesu prodaje dva maloprodajna objekta: NEPI Rockcastle i BIG CEE, kao specijalizovani saradnik čitavog procesa čije se zatvaranje očekuje u julu. Ugovor o kupoprodaji nekretnina ukupne ugovorene vrednosti od 61 milion evra, za maloprodajne objekte Kragujevac Plaza Šoping Centar i Kruševac ritejl park potpisan je u junu.\nStrateški gledano, cilj za naredni period nam je dalje širenje poslovanja kada su u pitanju sektor poslovnog prostora i sektor logistike. Uspešno smo nastavili saradnju sa skoro svim glavnim investitorima na tržištu, kao što su IMMOFINANZ, NEPI Rockcastle, GTC, Ikea Srbija, ali i uspostavili saradnju sa velikim kompanijama kao što su Scheinder Electic, MK Group, Aleksandar Gradnja, Novkabel.\nNastavljamo i sa ekspanzijom u regionu, pre svega u Hrvatskoj, a u planu su značajni projekti u sektoru turizma. Deo smo rezidencijalno-turističkog projekta Petram Resort & Residences, na severozapadu istarskog poluostrva, koji nudi više od 250 luksuznih nekretnina za odmor ili stanovanje, bruto površine c. 100.000 m2. Reč je o najvećem projektu ove vrste u Hrvatskoj. U planu nam je nekoliko projekata u Bosni i Hercegovini, Crnoj Gori, kao i na teritoriji Kosova.


Foto: ABA liga/KK Cibona/Željko Baksaj / ABA liga\nKako je saopštio nekadašnji prvak Evrope, "saradnja s Velićem koja je trajala dve i po godine raskinuta je sporazumno i to nakon dve uzastopne pobede u ABA ligi, protiv Borca i Krke".\nU hrvatskim medijima pojavila se informacija da je glavni kandidat za novog trenera Vladimir Jovanović, doskorašnji trener FMP-a i član stručnog štaba reprezentacije Srbije.\nUkoliko se najave obistine, Jovanović će postati prvi srpski trener na klupi Cibone posle više od tri decenije, odnosno nakon Dragana Šakote, koji je vodio "cibose" u sezoni 1989/1990.\nVladimir Jovanović je rođen 15. marta 1984. godine u Mladenovcu, a u seniorskoj košarci kao trener je od 2017. radio u FMP-u, s kojim se rastao nedavno, 13. decembra 2020.\nNa tabeli ABA lige, upravo Cibona i FMP imaju trenutno identičan učinak, 5-10, s tim da su "panteri" za nijansu bolji zbog koš-razlike (-67 naspram zagrebačkih -96). Oni se, zajedno sa Krkom, nalaze na deobi devetog mesta, u konkurenciji 14 timova. Tačnije, sada samo 13, usled odustajanja Primorske od regionalnog takmičenja.


Gorenje Valjevo i sindikati potpisali kolektivni ugovor\nTanjug 27. maja 2021. 16:18\nVALJEVO – Nakon višemesečnih pregovora potpisan je novi kolektivni ugovor između kompanije „Gorenje Valjevo“ i tamošnjih sindikata koji su članovi Samostalnog sindikata metalaca Srbije i Asocijacije slobodnih i nezavisnih sindikata, saopštila je danas ta kompanija.\nSa sindikatom „Gorenje doo Valjevo“ i sindikatom „ASNS Gorenje“ iz Valjeva tako je zaključen drugi kolektivni ugovor na nivou kompanije Gorenje na period od tri godine.\n„Njegovim zaključenjem, osim očuvanja ranije ugovorenih prava definisanih prvim Kolektivnim ugovorom, postavljen je osnov za primenu nove sistematizacije uz istovremeno unapređenje pravne regulative koja uređuje odnos između zaposlenog i poslodavca“, navelo je Gorenje.\nU saopštenju se dodaje da su tako usvojena i jasna pravila za obračun nagrađivanja zasnovanih na ostvarenim rezultatima poslovanja.\nPrvim Kolektivnim ugovorom potpisanim krajem 2018. godine postavljena je osnova za razvoj socijalnog dijaloga.\nStanka Pejanović, POTPREDSEDNICA HISENSE INTERNATIONAL I IZVRŠNA POTPREDSEDNICA HISENSE EUROPE, ocenila je da je dan potpisivanja važan za Valjevo i Hisense Europe.\n„Potpisali smo novi Kolektivni ugovor kao rezultat zrelog socijalnog dijaloga, za dobrobit svih zaposlenih i kompanije u smislu osnove za stabilno poslovanje i rast. Za grupaciju sa preko 80.000 zaposlenih širom sveta, koja je lider u razvoju novih tehnologija u industrijama u kojima posluje, evropske fabrike u Sloveniji, Srbiji i Češkoj izuzetno su važan deo prozvodnih kapaciteta“, rekla je ona.\nNavela je i da je transparentan socijalni dijalog ključni faktor za razvoj i zaposlenih i kompanije Hisense Gorenje Europe.\nKako je ocenila, pronalaženja optimalnih rešenja zajednički sa našim socijalnim partnerima, reprezentativnim sindikatima, obezbeđuje platformu za stabilan dugoročni rast.\n„Hisense Europe želi da bude lider ne samo u novim tehnologijama nego i prvi izbor željenog poslodavca na tržištima na kojima posluje. Uloga Sindikata sa kojima sarađujemo na svim proizvodnim lokacijama u Evropi je dragocena i ponosni smo na činjenicu da je negovanje socijalnog dijaloga jedna od temeljnih vrednosti kompanije“, izjavila je Pejanović.\nPočetak pregovora za drugi kolektivni ugovor bio je krajem 2020. godine.\nDirektor fabrike Gorenje Valjevo Dejan Milutinović ocenio je da je potpisano primer konstruktivnog socijalnog dijaloga koji se zajedno sa predstavnicima sindikata neguje unutar kompanije.\n„Kontinuriana saradnja sa sindikatima u velikoj meri je doprinela uspešnom održavanju stabilnosti poslovanja tokom turbulentne 2020. godine, koju smo čak završili sa 600 radnika više, zahvaljujući čemu su nam se otvorile mogućnosti za dalje širenje kapaciteta i ulaganje u nove tehnologije“, izjavio je on.\n„Mi smo veoma zadovoljni svime što je postignuto novim Kolektivnim ugovorom, a što će doprineti unapređenju uslova rada zaposlenih. Ovo je odličan primer kako se vođenjem socijalnog dijaloga mogu rešiti interesi obe strane, i poslodavca i zaposlenih“, istakao je predsednik samostalnog sindikata Slobodan Stanojlović.\nPredsednik sindikata ASNS Nenad Đurđević izjavio je da očekuje nastavak produktivne međusobne saradnje i u budućnosti.\n„Dogovori koji su deo Kolektivnog ugovora od velikog su značaja za svakog radnika individualno i predstavljaju neizostavni okvir za održivo poslovanje, koje nam je svima u interesu“, zaključio je on.


Kremlj potvrdio da se Putin vakcinisao i da se oseća dobro - Politički.rs\nRuski predsednik Vladimir Putin vakcinisao se danas protiv kovida-19, bez prisustvo kamera, i oseća se dobro, izjavio je njegov portparol Dmitrij Peskov.On je rekao da će Putin sutra nastaviti sa planiranim obavezama.\nPeskov je ranije danas najavio da će ruski predsednik primiti prvu dozu u toku dana, ali ne pred kamerama jer “nikad nije bio pristalica toga i ne sviđa mu se”.\nOn nije hteo da otkrije koju će od tri vakcine odobrene za upotrebu u Rusiji primiti Putin, rekavši samo da su sve tri “apsolutno dobre, pouzdane i efikasne”.\nPutin je juče najavio da će se vakcinisati danas, tek nekoliko meseci pošto je u Rusiji počela masovna imunizacija protiv kovida-19.\nRusija po stopi vakcinacije zaostaje za mnogim zemljama i kritičari Kremlja tvrde da je Putinovo oklevanje da se vakciniše doprinelo neodlučnosti građana: samo 6,3 miliona ljudi, ili 4,3 odsto od 146 miliona stanovnika Rusije, primilo je najmanje jednu dozu.\nAnkete koje je sproveo nezavisni ruski centar Levada pokazale su da je broj Rusa koji ne žele da se vakcinišu domaćom vakcinom “Sputnjik V” porastao sa 58 odsto u decembru na 62 u februaru.\nTagged: RUSIJA, VAKCINACIJA, VLADIMIR PUTIN


Izrael odobrio izgradnju novog jevrejskog naselja posle 20 godina\nBeta 30. marta 2017. 23:20\nUži sastav izraelske vlade, zadužen za bezbednost, jednoglasno je u četvrtak uveče odobrio izgradnju novog jevrejskog naselja na okupiranoj Zapadnoj obali za jevrejske naseljenike koji su se nedavno evakuisali iz nelegalnog naselja Amona.\nTo je prvi put posle nešto više od dve decenije da Izrael osniva novo jevrejsko naselje na teritoriji na kojoj Palestinci planiraju da osnuju svoju nezavisnu državu koja će obuhvatiti i pojas Gaze s istočnim Jerusalimom kao glavnim gradom.\nU saopštenju izraelskog premijera Benjamina Netanjahua je navedeno da će nakon glasanja u bezbednosnom kabinetu telefonom glasati svi ministri koji nisu u njemu kako bi se takva odluka konačno potvrdila, prenose izraelski mediji.\nOdluka da se osnuje novo naselje koje će biti locirano pored postojećeg naselja Šiloh je potekla iz Netanjahuovog obećanja datog stanovnicima Amone još pre nekoliko meseci.\nIako se administracija predsednika SAD Donalda Trampa protivi osnivanju bilo kakvog novog naselja, Netanjahu je obavestio Belu kuću da namerava da ispuni svoje obećanje i da je politički gledano nemoguće da ga pogazi.\nNa sastanku bezbednosnog kabineta on je rekao ministrima da je takodje dato konačno odobrenje da se obezbedi dovoljno zemlje za izgradnju 2.000 domova u postojećim naseljima.\nU premijerovom kabinetu je rečeno da su to domovi čija je izgradnja najavljena još pre dva meseca, ali zemlja nije obezbedjena iz tehničkih razloga.\nJedan visoki zvaničnik Bele kuće izjavio je za izraelski list Harec da je Netanjahu obećao osnivanje novog naselja i izgradnju 2.000 kuća pre nego što je Tramp direktno izrazio zabrinutost za dalju izgradnju na Zapadnoj obali. Na sastanku s Netanjahuom u Beloj kući u februaru Tramp ga je pozvao da „uspori malo“ izgradnju naselja.\nIsti anonimni zvaničnik je rekao da je Netanjahu obavestio američku vladu da namerava da održi svoje obećanje o novom naselju, ali da planira da usvoji novu politiku od sada i da uzme u obzir zabrinutost Trampa.\nVeći deo medjunarodne zajednice inače smatra sva jevrejska naselja na teritoriji okupiranoj u ratu 1967. godine nelegalnim i preprekom miru. U jevrejskim naseljima na Zapadnoj obali i u anektiranom istočnom Jerusalimu živi oko 600.000 jevrejskih naseljenika.\n„Predsednik Tramp je javno i privatno izrazio zabrinutost u odnosu naselja. Kao što je administracija jasno rekla da iako postojanje naselja nije samo po sebi prepreka miru, dalja neograničena izgradnja ne pomaže napretku mira“, rekao je taj zvaničnik, dodavši da su SAD pozdravile najavljenu promenu politike i da će nastaviti da radi sa Palestincima i Izraelcima kako bi se stvorila atmosfera koja pogoduje miru.


To je izjavila ministarka ekonomije Crne Gore Dragica Sekulić, rekavši da testiranje podmorskog kabla ide po planu. "Najvažniji energetski projekat u Crnoj Gori – podmorski kabl do kraja godine biće pušten u rad", kazala je.\nZnate da vas razvod košta, a da li ste računali na ovih 8.000 DINARA TROŠKA koji mnoge čeka tek nakon što se razvedu?\nMinistarka ekonomije objašnjava da to znači da svako, ko bude želeo da izvozi struju iz ovog dela Evrope ka Zapadu – moraće da radi preko Crne Gore.\n"Podmorski kabl je trenutno u probnom radu, testira se sva oprema, i sve ide po planu i što se tiče dinamike i struke. Naše očekivanje je da će kabl biti pušten u komercijalni rad", kaže Sekulić.


Igrač kola: Raspoloženi Nemanja Nikolić za pobedu Subotičana nad crno-belima\n07. jun, 2020.\nNajbolji igrač 28.kola Linglong Tire Super lige Srbije prema izboru naše redakcije je Nemanja Nikolić, asistent i dvostruki strelac za Spartak u pobedi nad ekipom Partizana u Subotici.\nZavršeno je još jedno superligaško kolo koje nam je ponovo donelo veliki broj golova i dva velika znenađenja, poraze Partizana i Čukaričkog. Junak pobede Subotičana nad crno-belima rezultatom 3:2 (1:2) je bio njihov igrač, napadač Nemanja Nikolić, koji ovog proleća kao pozajmljeni fudbaler nastupa u dresu ’’golubova’’. On je učestvovao u postizanju sva tri pogotka, dva puta kao strelac i jednom kao asistent, čime se na najbolji način preporučio stručnom štabu Partizana za povratak u Humsku. Tokom čitavog susreta sjajno se kretao, ulazio u šanse i odlično sarađivao sa saigračima, pa nije bilo velike dileme u izboru najboljeg aktera ove runde takmičenja. Treba reći da je ovo laskavo priznanje zaslužio po drugi put ove sezone, nakon sjajne partije u dresu Vojvodine u 11.kolu šampionata, upravo u duelu sa Subotičanima.\nNemanja Nikolić (27) je rođen u Kraljevu, igra na poziciji centralnog napadača, a tokom karijere je nastupao za OFK Grbalj, ruski Rostov, kazahstanski Aktobe, Spartak, Partizan i Vojvodinu, gde je proveo jesenju polusezonu kao pozajmljeni igrač crno-belih. Za novosadski klub je tokom jeseni zabeležio 9 nastupa, uz 3 postignuta pogotka, dok je za ekipu Spartaka tokom ovog proleća zabeležio 6 nastupa i postigao 5 pogodaka.


Plesna grupa"Venera" osvojila dva zlata na "5678 festivalu" u Beogradu - Radio Borovo 100,7 FM\nPlesna grupa “Venera” iz Vukovara ponovo se okitila zlatnim medaljama. Na Festivalu plesa “5678 festival” koji je održan 24. i 25. novembra u beogradskom Sava Centru, Venere su osvojile dva prva mesta. Mlađe plesačice su se u kategoriji mini formacija predstavile s plesom “La Luna” , dok je starija grupa zauzela prvo mesto s koreografijom “Romski ples”.\nFestival “5678” u Beogradu, okupio je ljubitelje i stručnjake iz ove oblasti, plesače, koreografe, instruktore, ali i skaute koji su u potrazi za novim talentima. Vantakmičarske aktivnosti uključivale su i sajam plesne opreme, kao i nekoliko zabavno rekreativnih zona tokom dva dana trajanja manifestacije.\nPlesna grupa “Venera” danas okuplja 30-tak plesačica, a osim u Beogradu, ove godine su nakon kvalifikacija u Zagrebu osvojile i prvo mesto na Svetskom plesnom takmičenju u Milanu u Italiji. Uz brojne nastupe u Vukovaru i okolnim mestima, članice Plesne grupe “Venera” ove godine beleže i putovanje u Ohrid u Makedoniji gde su imale dva zapažena nastupa. Ovih dana se pripremaju za nastup u Vukovaru, u programu otvaranja ovogodišnjeg “Adventa u Vukovaru” koji će biti održan u subotu, 1.decembra s početkom u 17 časova, na centralnom vukovarskom trgu.


WHO izrađuje atlas tradicionalne medicine - Vijesti - Index.hr\nWHO izrađuje atlas tradicionalne medicine\nNA MEĐUDRŽAVNOJ konferenciji održanoj u Japanu pod pokroviteljstvom Svjetske zdravstvene organizacije izrađen je atlas svih vrsta tradicionalne medicine u svijetu.\nOko 80 sudionika iz 35 zemalja okupilo se u japanskome gradu Kobeu na trodnevnom sastanku. Sudionici konferencije nadaju se da će do sljedeće godine uspjeti dovršiti atlas tradicionalne medicine, izjavio je Yuji Kawaguchi, voditelj Centra za razvoj zdravstva Svjetske zdravstvene organizacije koji je smješten u Kobeu.\n"U mnogim područjima u svijetu, tradicionalna medicina lakše je dostupna od suvremene medicine, a u nekim zajednicama tradicionalna medicina i jedini je dostupan način liječenja", istaknuo je Kawaguchi.\nCentar smješten u Kobeu počeo je izradu svjetskog atlasa još 1999., a njegovi se zaposlenici nadaju da će omogućiti poboljšavanje zdravstvenih sustava, klinička istraživanja, usavršavanje i kvalitetu tradicionalne medicine u svijetu.\n"Nadamo se da će ovaj atlas pokrenuti inicijative za proširivanje polica zdravstvenog osiguranja i na tradicionalnu medicinu, koja se često ne koristi dovoljno", izjavila je Kazumi Ueda.


Hakeri ne posustaju: Alpres ponovo meta -\nHakeri ne posustaju: Alpres ponovo meta\nSajt Alpres već tri dana je meta napada hakera koji otežavaju pristup sadržajima preopterećenjem servera. Usled ovog napada svi tekstovi objavljeni u tom periodu izbrisani su iz arhive stranice.\nPrema nekim informacijama, očekuje se da napadi traju još nekoliko dana i zato postoji mogućnost da i u narednom periodu bude otežan pristup našem portalu.\nZbog toga ćemo u toku dana ponovo objaviti neke od tekstova koji su prilikom napada izbrisani sa sajta.\nRedakcija se ovim putem izvinjava čitaocima i zahvaljuje na strpljenju.\nPrevious Post:Vreme slavlja za OFK Rutevac\nNext Post:Nova hapšenja u slučaju „lažnih nektarina”


NOVI PORTAL ZA MIKRO, MALA I SREDNJA PREDUZEĆA DOSTUPAN NA BIZNIS.GOV.ME - Radio Kotor\nNOVI PORTAL ZA MIKRO, MALA I SREDNJA PREDUZEĆA DOSTUPAN NA BIZNIS.GOV.ME\nMinistarstvo ekonomskog razvoja i turizma u saradnji sa Evropskom bankom za obnovu i razvoj je u okviru projekta „Unapređenje preduzetništva kroz naprednu savjetodavnu podršku i informacione servise“ 15. juna 2022. godine predstavilo IT platformu namjenjenu mikro, malim i srednjim preduzećima BIZNIS.GOV.ME. Projekat je ko-finansiran u od strane Evropske unije posredstvom IPA programa za jačanje konkurentnosti i inovacija.\nIT portal BIZNIS.GOV.ME. uvodi novi pristup u komunikaciji Ministarstva ekonomskog razvoj i turizma sa mikro, malim i srednjim preduzećima.\nMinistar Goran Đurović je otvorio događaj i istakao da je Vlada svjesna važnosti kontinuiranog unapređenja poslovnog i investicionog ambijenta u Crnoj Gori, stoga je cilj da se uspostavi sistem u kojem će se svi privredni subjekti osjećati sigurnim da svoje poslovanje razvijaju u skladu sa standardima poslovanja i zakonodavnim okvirom.\nDostupnost svih informacija od značaja na jednom mjestu – biznis.gov.me portalu, će olakšati preduzećima poslovanje i pojednostaviti procese dobijanja dostupne finansijske i nefinansijske podrške.\n„Cilj nam je da zajednički kreiramo jednu održivu adresu koja će sadržati odgovore na pitanja od značaja za naše privrednice i privrednike, posredstvom koje se mogu obratiti nadležnim institucijama za sve dodatne informacije, savjete i pomoć. Očekujemo da portal dodatno ohrabri naše preduzetnice i preduzetnike da se prijave na dostupne programe podrške, da im olakša proces informisanja i da im skrati vrijeme za dobijanje informacija o različitim administrativnim pitanjima koja proces prijave na bilo koji program iziskuje.“, istakao je Đurović.\nĐurović je pozvao ostale državne institucije i jedinice lokalne samouprave koje sprovode programsku podršku za mikro, mala i srednja preduzeća da sarađuju sa Ministarstvom i koriste prednosti biznis.gov.me portala, ističući da „svi imamo zajednički cilj, a to je da unaprijedimo poslovno okruženje, unaprijedimo investicioni ambijent, podstaknemo razvoj preduzetničke kulture, učinimo poslovanje u legalnim okvirima atraktivnijim i osnažimo mikro, mala i srednja preduzeća da svoje poslovanje razvijaju u Crnoj Gori na principima inkluzivne, pametne, digitalne i cirkularne ekonomije. Đurović je istakao da očekuje da ovaj portal bude pouzdan kanal komunikacije između privrede i državne uprave zasnovan na tačnosti i povjerenju, transparentnosti i informisanja da je podrška dostupna svima koji posluju u skladu sa zakonom.\n„Razvoj malih i srednjih preduzeca je ključni prioritet za održivi socio-ekonomski napredak Crne Gore i želim da pohvalim naše partnere iz Vlade i EBRD-a na uspostavljanju ovog veb portala za preduzeca. Verujem da ce olakšavanje pristupa svim relevantnim informacijama biti od velike koristi za sve biznise koji žele da dalje razviju svoje poslovanje i unaprijede svoju konkurentnost,” kazala je Ambasadorka EU u Crnoj Gori, Oana Kristina Popa.\n“Drago nam je da nastavljamo uspješnu saradnju sa Vladom Crne Gore u oblasti unapređenja poslovnog ambijenta i razvoja sektora malih i srednjih preduzeća. Ova preduzeća su pokretači ekonomskog razvoja i podrška njihovom rastu i povećanju njihove konkurentnosti jedan je od prioriteta EBRD-a. Portal biznis.gov.me će omogućiti crnogorskim preduzećima da bolje koriste programe podrške koji su im na raspolaganju i da dobiju druge korisne informacije za njihovo poslovanje." rekao je Remon Zakaria, šef EBRD u Crnoj Gori.\nOrganizatori događaja su pozvali privredu da koristi portal, kao i da dostavi prijedloge za njegov dalji razvoj i unapređenje.\n(Ministarstvo ekonomskog razvoja i turizma)


Nova aplikacija za očitavanje ličnih karti "Čelik+" dostupna na sajtu MUP-a Nova aplikacija za očitavanje ličnih karti „Čelik+“ dostupna na sajtu MUP-a – Personal magazin\nMinistarstvo unutrašnjih poslova Vlade Republike Srbije obaveštava sve privredne subjekte i državne institucije koje koriste aplikaciju “Čelik“ za očitavanje ličnih karti, da je nova aplikacija „Čelik+“ verzija 1.2.0.0. objavljena na…\nMinistarstvo unutrašnjih poslova Vlade Republike Srbije obaveštava sve privredne subjekte i državne institucije koje koriste aplikaciju “Čelik“ za očitavanje ličnih karti, da je nova aplikacija „Čelik+“ verzija 1.2.0.0. objavljena na početnoj strani sajta MUP-a, u sekciji „Aktuelno“.\nU saopštenju se ističe da nova aplikacija “Čelik+” ima mogućnost očitavanja javnih podataka iz čipa lične karte, i dodaje da je na sajtu MUP-a, na strani Dokumenta građana/Lična karta, objavljena i nova verzija „Čelik Api“ 1.2.\nSva uputstva i dodatne informacije u vezi sa aplikacijama nalaze se na sajtu Sertifikacionog tela MUP-a, navodi se u saopštenju.\nNova aplikacija za očitavanje ličnih karti „Čelik+“ dostupna na sajtu MUP-a was last modified: September 1st, 2014 by Redakcija\nČelik+MUPočitavanje ličnih karti\nwww.beleznik.org – Spisak javnih beležnika i tarife na sajtu


ŽRS „kreše“ investicije, a povećava druge troškove | olovka.info\nNaslovna Ekonomija ŽRS „kreše“ investicije, a povećava druge troškove\nPlan poslovanja ŽRŠ za period 2019-2021. godina donesen je u februaru ove godine, ali uprava očito nije dobro isplanirala, te im predviđena sredstva nisu bila dovoljna da „zatvore“ godinu i rebalans je bio jedino rješenje.\nRebalansom su smanjena sredstva za investicije, pa je tako za infrastrukturu planiranih 4,8 miliona smanjeno na 3,7 miliona.\nNajvećim dijelom to se odnosi na sanaciju upravne zgrade ŽRS u Doboju u iznosu od 918.000 KM, od koje se odustalo. Planirana sredstva su prebačena za nabavku novog dizel motornog voza, pa je stavka u Poslovima operacija sa 6,9 miliona povećana na 7,1 milion KM.\nNabavka novog dizel motornog voza koštaće ŽRS ove godine 6,9 miliona KM.\nRebalansom je smanjen iznos za investicije za sanaciju štete, sa planiranih 3,4 na 3,2 miliona KM, dok su investicije u pripremi smanjenje sa 11,75 miliona na 11,71 milion KM.\nPlan troškova održavanja od strane trećih lica u Poslovima operacija se sa planiranog iznosa od 333.129 KM rebalansira na iznos od 918.129 KM.\nIstovremeno smanjuju se troškovi materijala za izradu u Poslovima infrastrukture, sa dva miliona na 1,9 miliona KM.\nPovećava se trošak materijala za izradu u Poslovima operacija sa 2,5 miliona na 2,7 miliona KM.\nPlan prihoda, plan fizičkog obima rada i plan radne snage ostaju nepromijenjeni.\nU ŽRS ističu da će efekti rebalansa uticati na planirani finansijski rezultat poslovanja.\n„Planirani finansijski rezultat za 2019. godinu u iznosu od 1.306.875 KM rebalansira se na iznos od 521.115 KM. Pozicije u narednim planskim godinama 2020. i 2021. godini nisu se mijenjale“, naveli su u ŽRS.\nKljučne riječi:&nbsp&nbspinvesticije, izbor, izdvajamo, vazno, zeljeznice republike srpske, zrs\nDo kraja sedmice BiH će prihvatiti djecu i žene koji su boravili na teritoriji ID


Ponovo priča o Aerodromu Trebinje - Muški Portal\nMuški Portal » Business » Ponovo priča o Aerodromu Trebinje\nPonovo priča o Aerodromu Trebinje\nVlada Republike Srpske donijela je na sjednici u četvrtak odluku o utvrđivanju općeg interesa za izgradnju Aerodroma Trebinje na lokalitetu Dubrava-Zupci.\nNjeno provođenje podrazmijeva u praksi izuzimanje zemljišta koje će preći u entitetsko vlasništvo na prostoru koji je projektom predviđen za izgradnju te vazdušne luke. Treba podsjetiti da je još sredinom maja 2007. godine tadašnja vlada Milorada Dodika dala saglasnost za studiju izvodljivosti izgradnje aerodroma u Trebinju. Najave tadašnjeg i aktulenog ministra saobraćaja RS-a Nedeljka Čubrilovića bile su da će aerodrom u Trebinju bitI spreman za rad ove godine.\nIspostavilo se da od tada nije urađeno ništa, već su ostala samo obećanja. Najave izgradnje ovog aerodroma izazvale su brojne oprečne stavove, ne samo o ekonomskoj opravdanosti cijelog posla, već i zato što je i banjalučki aerodrom u besposlici i ima planirane gubitke od strane uprave. Ukazivano je i da ta buduća hercegovačka vazdušna luka i prije svog nastanka ima žestoku konkurenciju u obližnjim objektima iste namjene. Opozicija u RS-u ovaj projekt odavno kritikuje kao jedno od brojnih neraliziranih obećanja izvršne entitetske vlasti.\nOtkazan prvi let Chicago – Zagreb – Beograd


SNS i Jedinstvena Rusija: Podizanje odnosa na strateški nivo - 16.11.2018, Sputnik Srbija\nSNS i Jedinstvena Rusija: Podizanje odnosa na strateški nivo\nPotpredsednik SNS-a Marko Đurić sastao se sa predsednikom Komisije za međunarodnu saradnju Generalnog saveta Jedinstvene Rusije Andrejom Klimovom. 16.11.2018, Sputnik Srbija\n© Tanjug / SAVA RADOVANOVIC/Sastanak SNS i Jedinstvene Rusije\nPotpredsednik SNS-a Marko Đurić sastao se sa predsednikom Komisije za međunarodnu saradnju Generalnog saveta Jedinstvene Rusije Andrejom Klimovom.\nNa sastanku je pokrenuta inicijativa da se posle susreta predsednika Aleksandra Vučića i Vladimira Putina u januaru 2019. godine organizuje i sastanak SNS-a i Jedinstvene Rusije na najvišem partijskom nivou.\nKlimov je istakao značaj saradnje dveju stranaka, navodeći da je Jedinstvena Rusija spremna da Srpskoj naprednoj stranci ponudi strateško partnerstvo, kakvo u ovome trenutku vladajuća ruska stranka ima samo sa nekoliko partija u svetu, piše u saopštenju.\nPredstavnici Srpske napredne stranke i Jedinstvene Rusije usaglasili su plan razvoja saradnje u 2019. godini i podizanje stranačkih odnosa na strateški nivo.\nSNS i Jedinstvena Rusija potpisale Sporazum o saradnji\n25 Oktobar 2018, 19:15\nNavodi se da su sagovornici konstatovali da Srbija i Rusija, kao i dve vladajuće stranke, dele mnoge zajedničke vrednosti i da postoji veliki potencijal za jačanje i produbljivanje saradnje.\n„Građani Srbije i njena Vlada uvereni su da je težnja da se očuva i ojača saradnja Srbije i Rusije od obostranog interesa, a ključan podsticaj tome daju i izvanredni odnosi predsednika Aleksandra Vučića i Vladimira Putina“, rekao je Đurić.\nPrema Đurićevim rečima, Srbija se velikim koracima ekonomski i vojno oporavlja, što potvrđuju i egzaktni podaci o višegodišnjem budžetskom suficitu, rast bruto domaćeg proizvoda od 4,9 odsto u prvoj polovini ove godine i najveći priliv stranih investicija u regionu, koji je veći nego u sve zemlje regiona zajedno.\n„Zahvaljujući ekonomskom rastu Srbija jača i odbrambene kapacitete koje su prethodne vlasti uništile i nastaviće da ljubomorno čuva svoju vojnu neutralnost“, dodao je on.\nĐurić je zahvalio Rusiji na doslednoj podršci Srbiji u nastojanjima da odbrani svoje državne i nacionalne interese, ističući da se i dalje najsnažniji pritisci na našu zemlju vrše po pitanju Kosova i Metohije.


Mršav učinak ulaganja\nOd 644,7 miliona evra direktnih stranih ulaganja, koliko je u Srbiju ušlo za prva tri meseca, više od polovine je ruska uplata za NIS. – Kako do bar milijarde i po evra najavljivanih investicija\nPriliv i odliv kapitala Prema podacima Narodne banke Srbije, u Srbiju je u prva tri meseca ušlo 644,7 miliona evra stranih direktnih investicija. April je, prema prvim procenama, doneo još oko 100, tačnije 99,2 miliona evra, pa je tako četvoromesečni učinak dostigao trećinu od prvobitno, u decembru, Memorandumom o budžetu i ekonomskoj politici ciljane 2,2 milijarde, odnosno polovinu u međuvremenu na 1,5 milijardi utanjenih procena ovogodišnjeg priliva.\nBez dublje analize, moglo bi se reći ne baš loš početak godine od koje, bar kad je reč o stranim ulaganjima, objektivno ne treba mnogo ni očekivati. Poređenja radi, ni početak prošle godine nije bio berićetniji – za prva tri prošlogodišnja tri meseca ubeleženo je oko 850 miliona evra priliva. Međutim, nevolja je što je više od polovine iznosa koji je stigao preko granice – 407,5 miliona evra – zapravo ruska uplata za NIS, ugovorena prošle godine.\nKako će Srbija, bez prodaje nekog većeg javnog ili društvenog preduzeća, nakupiti 1,5 milijardi evra koje najavljuje potpredsednik Božidar Đelić i na šta konkretno vladini zvaničnici računaju, ni ranije a kamoli juče nismo uspeli da saznamo. Jer, očigledno, „Bor” ponovo nismo uspeli da prodamo, nove „Fijatove” investicije se odlažu za narednu godinu, pa ostaje jedino nada da će se bar otkraviti neka zamrznuta, ranije najavljivana, grinfild ulaganja. Istina, kad se sve sabere, ni ambicija teška 1,5 milijardi evra nije velika, pa nije nemoguće da se malo-pomalo do kraja godine i nakupi više od milijarde. Očigledno je, ove godine se prešlo na igru malih brojki.\nDoduše, na našu nesreću, Srbija u privlačenju stranih investitora nije blistala ni prethodnih godina, kad nije bilo krize. Startujući sa 36 miliona evra stranih direktnih investicija u 2001, dostigavši vrhunac – 4,286 milijardi u 2006 (zahvaljujući prodaji „Mobtela”), i u protekle dve godine usisavajući nešto više od dve milijarde evra, Srbija je uspela da ubeleži osmogodišnji učinak od tek 12,3 milijarde evra, svrstavši se među zemlje sa najmanje stranih direktnih investicija po stanovniku u tranzicionom regionu. Poređenja radi, Rumunija je umela da usisa čak 11 milijardi evra – i to godišnje. Istina, ma kako nevelike bile, od stranih direktnih investicija se proteklih godina živelo i na njima se i gradio rast bruto domaćeg proizvoda.\nTakođe, do trećeg kvartala prošle godine priliv kapitala bio je dovoljan za finansiranje tekućeg deficita, što sada nije slučaj i zbog čega se poseže za pokrićem iz deviznih rezervi, koje su sada dodatno popunjene MMF-ovim kreditom. Mada je u prva četiri meseca u zemlju ušlo pomenutih gotovo 750 miliona evra, toliko i nešto više potrošeno je na razduživanja države i preduzeća na ime glavnica i kamata za ranije uzete kredite. Pa otuda i ovih dana pogrešna tumačenja sasvim precizne izjave guvernera da je neto priliv kapitala oko nule, kad se sabere ono što je ušlo i ono što je izašlo iz zemlje, što se vidi iz grafikona. Recimo, pošto su se prošle godine zadužila za još 2,4 milijarde evra, srpska preduzeća su za prva četiri meseca, prema podacima koje je izneo guverner, inostranim kreditorima razdužila (za kamate i glavnicu) 145 miliona evra. Prelazak sa zaduživanja na razduživanje poklopio se sa početkom krize. I dobro i loše, zavisno iz kog ugla se gleda.\nBUGARIN: Sa Iranom pregovaramo o sporazumu o slobodnoj trgovini\nSrbija pregovara o potpisivanju sporazuma o slobodnoj trgovini sa Iranom, koji inače svoje tržište štiti visokim carinskim stopama, pa bi potpisivanje tog sporazuma znatno olakšalo pristup našim proizvodima. Ukoliko bi dogovor bio postignut, realno je očekivati da će Iran, inače visoke carinske stope na uvoz robe, spustiti sa sadašnjih 150, pa čak i 200 odsto na četiri odsto\nTakođe, u planu je i povećanje obima robne razmene sa Libijom, kao i sa zemljama severne Afrike i Srednjeg istoka - izjavio je juče Miloš Bugarin, predsednik Privredne komore Srbije. On je podsetio da je u prva tri meseca ove godine trgovinska razmena između Srbije i Irana dostigla 7,4 miliona dolara, što je za 47 odsto manje nego u istom periodu lane, pri čemu je Srbija ostvarila suficit od 30,4 miliona dolara (na listi izvoznih artikala su autobusi, motori za traktore, rezervni delovi, karton..., dok se iz Irana uvoze pistaći, sirovi cink, gvožđe, motorna ulja...).\nBugarin je, takođe, podsetio da će na Nacionalnoj izložbi privrede Srbije koja se u nedelju otvara u Minsku, učestvovati 74 kompanije, počev od građevinskih, proizvođača građevinskog materijala, agrokompleksa i prehrambene industrije, robe široke potrošnje, nameštaja. „ To je nagoveštaj novih oblika saradnje između dve zemlje, čiji bi rezultat trebalo da bude povećanje obima spoljnotrgovinske razmene sa Belorusijom, koja je lane dostigla tek 58 miliona dolara. Potpisivanjem sporazuma o slobodnoj trgovini Srbiji se zapravo otvara novo tržište. Očekujem da u narednim godinama dostignemo nivo robne razmene iz devedesetih godina koji je premašivao 200 miliona dolara“, naglasio je Bugarin.\nReferentna kamatna stopa u Srbiji i dalje 14 odsto\nMonetarni odbor Narodne banke Srbije odlučio je u petak da referentnu kamatnu stopu zadrži na nivou od 14 odsto.\nZa bezbedne puteve potrebno 4,3 milijarde dinara\nU "Puteve Srbije" trebalo bi uložiti 4,3 milijarde dinara da bi se povećala bezbednost saobraćaja, ocenio je danas Međunarodni program ocenjivanja puteva (IRAP)\nIRAP programe unapređenja saobraćaja sprovodi u više od 50 zemalja sveta.\nNa konferenciji u Javnom preduzeću "Putevi Srbije", predsedavajući IRAP programa Džon Doson (John Dawson) kazao je da je u poslednjih godinu dana u Srbiji ispitano 3.000 kilometara puteva, da bi se utvrdila opasna mesta.\n- Tim projektom preporučena su rešenja od kojih su najvažnija usporavanje saobraćaja, obeležavanje krivina, proširenje bankina, povećanje broja kružnih tokova, centralna šrafura - ukazao je Doson.\nDirektor sektora za strategiju, projektovanje i razvoj JP "Putevi Srbije" Biljana Vuksanović istakla je da će sprovođenje tih predloga početi posle izrade projekata i kada Svetska banka odobri novac za to.\nOna je dodala da su "Putevi Srbije" sposobni da primene celokupan projekat IRAP.\nTaj projekat zasniva se na partnerstvu IRAP-a, Auto-moto saveza Srbije, Ministarstva za infrastrukturu, Ministarstva unutrašnjih poslova, JP "Puteva Srbije", Svetske banke i Saobraćajnog fakulteta u Beogradu.


Oradea: smeštaj za odmori i domovi - Bihor County, Rumunija | Airbnb\nSmeštaji za odmor – Oradea\nNajbolje ocenjeni smeštaji za odmor – Oradea\nModeran studioOvaj jedinstveni prostor ima sopstveni stil, nalazi se na devetom spratu sa odličnim pogledom na ceo grad. Kuća se nalazi na centralnoj lokaciji, u neposrednoj blizini tržnih centara, kafića i restorana.\nCosmopolitan ApartmentSa zadovoljstvom vam nudimo naš potpuno novi stan, potpuno namešten, spreman da primi i zadovolji čak i najviše životne standarde. Bez obzira na to da li ste u gradu na kratko ili duže, videćete da vam je sve nadohvat ruke: lokalni prevoz, kupovina namirnica, kupovina odeće, fini restorani, 15 do 20 minuta hoda do centra Oradea.\nPopularni sadržaji u smeštajima za odmor – Oradea\nDrugi sjajni smeštaji za odmor na lokaciji Oradea\nNovi moderan i udoban studio u blizini centra grada\nSladak stan u srcu Oradia-e\nHeart of Oradea, Studio One at EAS Residence


“U toku su aktivnosti u vezi sa usaglašavanjem ugovora. Ja sam predvodio delegaciju `Orla` u Sankt Peterburgu prilikom posjete Zavodu “Klimov” i oni su izrazili jasnu namjeru da žele saradnju sa `Orlom`”, rekao je Đokić juče novinarima u Foči.\nOn je istako da se nada da će detalji ugovora biti usaglašeni, tim prije što je delegacija Sankt Peterburga nedavno posjetila Republiku Srpsku i istakla volju za saradnju.\n“Razgovarali smo i o vlasničkoj transformaciji `Orla`, odnosno o mogućnosti da `Klimov` može da postane dio vlasničke strukture. Naravno, riječ je o fazi koja tek predstoji i koja mora da bude sprovedena u skladu sa zakonom”, naveo je Đokić.\nOn je dodao da Republika Srpska želi da sačuva “Orao` kao jedno od važnih preduzeća u sektoru namjenske industrije.\nMinistar industrije, energetike i rudarstva Republike Srpske rekao je da je zalaganjem Socijalističke partije i snažnom podrškom Vlade Republike Srpske nakon gotovo 40 godina pokrenut projekat izgradnje Hidroelektrane “Buk Bijela” kod Foče.\n“Ovaj projekat je `mirovao` gotovo 40 godina i sada smo ga pokrenuli. Želim da najavim da ćemo u narednim mjesecima određenim aktivnostima pokazati da radimo na njemu i da želimo da sljedećih godina bude realizovan”, kaže Đokić. Srna\nTagovi: buk bijelaorao bijeljinapetar đokićvaznoZavod "Klimov" Rusija\nKomentari na članak: Do kraja sedmice odluka o saradnji “Klimova” i “Orla”\nBivši radnik Orla\n13.06.2016 u 11:18\nDje si bio kada se “Orao” branio i formirali objekti i pogoni kakvi su danas.?


Deset puta veća podrška ruskim bazama u Srbiji nego američkim - 05.09.2017, Sputnik Srbija\nViše od polovine građana Srbije (53 odsto) smatra da Srbija ne treba da ima vojne baze nijedne od velikih sila, dok 20 odsto misli da to treba dozvoliti... 05.09.2017, Sputnik Srbija\n18:48 05.09.2017 (Osveženo: 22:22 05.09.2017)\n© Sputnik / Mihail Fomičev / Uđi u foto-galerijuVojna baza ruske vojske\nViše od polovine građana Srbije (53 odsto) smatra da Srbija ne treba da ima vojne baze nijedne od velikih sila, dok 20 odsto misli da to treba dozvoliti Rusiji, a dva odsto SAD, pokazali su rezultati avgustovskog istraživanje „Demostata“.\nIstraživanje „Kojem biste se carstvu priklonili… Srbija između Istoka i Zapada“ pokazalo je i da većina ispitanika, njih 41 odsto, smatraju da je Rusija najveći prijatelj Srbije, a slede Kina sa šest odsto, Grčka sa četiri odsto, Makedonija sa tri odsto i Crna Gora i Nemačka sa po dva odsto.\nSa druge strane, prema rezultatima istraživanja koja su danas predstavljena, u odgovorima na pitanja u kojoj bi zemlji, posle Srbije, najviše voleli da žive i koju bi državu preporučili svojoj deci za život i rad prednjače zapadne zemlje.\nSvojoj deci bi za život i rad 16 odsto ispitanika preporučilo Nemačku, 11 odsto Švajcarsku, po pet odsto Austriju i SAD, a po četiri odsto Švedsku i Norvešku.\nGlavni istraživač Srećko Mihailović rekao je da je građanin Srbije očigledno orijentisan ka Zapadu kada su u pitanju ekonomija i donošenje racionalnih odluka u vezi sa kvalitetom života, a kada je reč o prijateljstvu ili nekim tradicionalnim osećanjima onda je orijentisan ka Istoku.\nMihailović je rekao da mnoge njegove kolege kažu da istraživanje nije ni trebalo raditi jer su poznati rezultati.\n„Srbiji je srce na Istoku, a džep na Zapadu. To je nalaz mnogih istraživanja na ovu temu“, naveo je Mihailović na predstavljanju rezultata istraživanja, koje je sprovedeno na reprezentativnom uzorku od 1.200 ispitanika.\nKada je reč o političkim orijentacijama koje su povezane sa preferencijama stranih zemalja, podaci iz istraživanja pokazaju da ispitanici koji su na predsedničkim izborima glasali za Aleksandra Vučića u 51 odsto slučajeva kao najvećeg prijatelja Srbije vide Rusiju, dok oni koji će na sledećim parlamentarnim izborima glasati za SNS u 54 odsto slučajeva vide Rusiju kao najvećeg prijatelja Srbije.\nOni koji su glasali za Vučića samo bi Rusiji „dali“ baze u Srbiji i to u 28 odsto slučajeva, a 21 odsto Vučićevih glasača svojoj deci bi za život i rad preporučilo Nemačku.\nMihailović kaže da je zanimljiv i podatak u vezi sa starošću ispitanika i njihovih odgovora na četiri pitanja u istraživanju.


KARTE ZA OLIMPIJADU 2020. - Japanorama\nKARTE ZA OLIMPIJADU 2020.\n05/07/2018 07/03/2019 / NOVO,PUTOVANJA\nOrganizacioni komitet Olimpijade u Japanu 2020. najavio je posebne popuste za ulaznice za decu, stare i osobe sa posebnim potrebama. Za ove kategorije gledalaca karte bi mogle da koštaju 2020 jena – oko 2 000 dinara. Najskuplje ulaznice, koje uključuju hranu i prevoz, mogle bi da koštaju čak 270 000 dinara.\nKonačnu cenu ulaznica treba da odobri Međunarodni olimpijski komitet, a prodaja će početi početkom 2019. godine.\nInače, posle poraza od Belgije, japanska fudbalska reprezentacija, koja je ispala iz daljeg takmičenja, je doživela jednu ostavku i jedno izvinjenje. Kapiten reprezemntacije Makoto Hasebe ( 34 ) objavio je da više neće igrati za reprezentaciju, za koju je do sada odigrao 114 utakmica. A trener reprezentacije Akira Nišino izvinio se posle poraza protiv Belgije 3:2, rekavši da igrači nisu krivi za poraz u utakmici u kojoj su vodili sa 2:0. “Krivac sam ja”, rekao je Nišino.


OSVEŠTAVANJE I OTKRIVANJE SPOMENIKA KNEZU LAZARU - Ćuprija.net\nOSVEŠTAVANJE I OTKRIVANJE SPOMENIKA KNEZU LAZARU\nPosted at 13:46h in Opštinske vesti\tby\tcuprija.net 0 Comments\nSvečana manifestacija otkrivanja spomenika knezu Lazaru Hrebeljanoviću biće održana na Vidovdan 28. juna 2020. godine sa početkom u 11 sati na kružnom toku na ulazu u Ćupriju.\nProgramom obeležavanja svečanosti predviđeno je da se nakon intoniranja himne „Bože pravde“ u izvođenju Ivane Žigon i „Kosovskih božura“ održi igrokaz kneza Lazara i kneginje Milice koji će izvesti Vesna Stanković i Lepomir Ivković.\nGrađanima Ćuprije će obratiti predsednik opštine Ćuprija Ninoslav Erić, njegovo preosveštenstvo vladika doktor Ignjatije Midić i predstvnici državne delegacije.\nHimnu knezu Lazaru i numeru „Oj Srbijo“ izvešće tokom ove svečannosti Ivana Žigon i „Kosovski Božuri.\nOtkrivanje i osveštavanje spomenika knezu Lazaru biće održano na samom kraju programa koji organizje opština Ćuprija, stoji u pozivnici koju je građanima Ćuprije uputio predsednik opštine Ćuprija Ninoslav Erić.


Suspenzija VTB menja planove Evrolige, ABA će imati DVA predstavnika? - Sportske.net\nHoćemo li ponovo gledati dva kluba sa ovih prostora u elitnom takmičenju?\nČasovi ljubavi Partizana i Fuenlabrade = Ima neka tajna vezaMiško Ražnatović o opcijama za rasplet sezone, šta mu se ne dopada?Miško Ražnatović o opcijama za rasplet sezone, šta mu se ne dopada?Miško Ražnatović o opcijama za rasplet sezone, šta mu se ne dopada?Evroliga zauzela najnoviji stav, šta ovo znači za Zvezdu i Partizan?\nDanas je VTB liga zvanično saopštila da će se aktuelna sezone suspendovati i biti bez šampiona.\nTo je nateralo mnoge da se zapitaju - ko će u Evroligu?\nAko se prošlogodišnji šampion Evrokupa Valensija ne plasira u plejof Evrolige, ovogišnje takmičenje Evrokupa će dati dva predstavnika za Evroligu naredne sezone, tojesto dva tima iz finala.\n— Emiliano Carchia (@Carchia) 27. март 2020.


Uhapšen haker koji je provalio u Twitter društvenu mrežu Uhapšen haker koji je provalio u Twitter društvenu mrežu – Personal magazin\nNakon višemesečne zajedničke akcije policije Francuske i SAD, te dugotraje istrage specijalnih istražnih odeljenja uhapšen je 25-godišnji francuski haker koji je optužen za provalu na društvenu mrežu Twitter, gde je…\nNakon višemesečne zajedničke akcije policije Francuske i SAD, te dugotraje istrage specijalnih istražnih odeljenja uhapšen je 25-godišnji francuski haker koji je optužen za provalu na društvenu mrežu Twitter, gde je “provalio” u više tuđih korisničkih naloga i menjao pojedinačne profile.\nMladog hakera, koji je sebe nazivao “Hacker Croll” uhapsila je francuska policija u prisustvu četiri agenta američke federalne policije (FBI) u centralnoj Francuskoj.\nOn je uspeo da provali u kodove administratora servisa Twittera i mogao je lako da dolazi do pojedinačnih profila koji se na toj mreži pojavljuju, da u njima piše, vrši izmene, zatvara ih ili otvara, rekli su francuski policijski izvori. Uspeo je da uđe u naloge poznatih ličnosti na Twitteru, čak i na nalog američkog predsednika Baraka Obame. Međutim nema pravih “žrtava” jer nije pokušao da izvuče korist iz toga što je radio.\nUhapšen haker koji je provalio u Twitter društvenu mrežu was last modified: March 27th, 2010 by Redakcija\nBarak ObamaFBIHacker Crollhakerhaker krolTwitter\nAmerički haker osuđen na 20 godina robije


Novi detalji u istrazi: Policija sumnja da se otmica malog Stefana zaista i dogodila?! | Skandalozno\nNovi detalji u istrazi: Policija sumnja da se otmica malog Stefana zaista i dogodila?!\nSelo Banatska Subotica je i danas u šoku zbog iznenadnog nestanka malog Stefana Ilića, deteta kog svi meštani malog mesta dobro poznaju po vedroj naravi.\nGotovo svi članovi njegove devetočlane porodice – od polusestre Svetlane do najstarijeg brata Ace – do kasno sinoć su davali iskaze u policiji.\nKako „Blic“ saznaje, majka Gordana i otac Steva zadržani su u stanici policije jer njihova svedočenja nisu ubedila pripadnike MUP da se otmica Stefana zaista i dogodila.\nUz njih, zadržan je i Stefanov mlađi brat Uroš, navodno neposredni očevidac kidnapovanja. Meštani tvrde da prethodnih dana nisu viđali sumnjive strance, niti pomenuti tamni automobil u kog su otmičari navodno uvukli dečaka.\n– Čula sam dečju ciku ispred kuće i povike: „Bako, nestao je Stefan!“. Odmah sam pozvala policiju, to je bilo oko pola jedan u subotu. Strašno, i dalje ne mogu da verujem šta se desilo, evo od danas me već nekoliko puta zvala Stefanova učiteljica da pita da li ima nekih novih informacija. Stefan je divno dete, najvrednije od sve dece. Škola mu nije išla od ruke, ali je sa ocem često išao da čuva ovce – priča za „Blic“ Anđelka Ivanov, komšinica Stefanove porodice.\nPrema njenim rečima, i priči ostalih komšija, Gordana i Steva su vodili „nomadski“ život, išli su iz mesta u mesto i čuvali ovce, zarađujući tako za život. Od sedmoro dece najstariji je Aca (16), sledeća je Božica (14), zatim Stefan, pa Ivana (10), Uroš (9), Ivan (5) i najmlađi Jovan (2), koji je ovih dana trebalo da bude kršten.\nSva deca, osim Božice koja je pre godinu dana pobegla od kuće da bi se udala u selu Lokve i Uroša, smestili su se kod Gordanine kume. Policija ne dozvoljava nikome da uđe u kuću i kontaktira sa decom.\nNezvanično, policija ispituje najmanje dva scenarija Stefanovog nestanka. S tim u vezi, ekipe žandarmerije od jutros pretražuju tok rečice Karaš koja protiče pored Banatske Subotice.\nDruga teorija, o kojoj se u pola glasa govori po mestu, podrazumeva umešanost roditelja u nestanak dečaka.\nBudite prvi sa komentarom na članku "Novi detalji u istrazi: Policija sumnja da se otmica malog Stefana zaista i dogodila?!"


Sve bliže EU - pozitivan signal investitorima - vesti - srp\nSve bliže EU - pozitivan signal investitorima\nSporazum Beograda i Prištine, i sve bliži datum za početak pregovora o članstvu sa EU, šalju pozitivan signal stranim investitoreima da je Srbija stabilna za investiranje, smatraju sagovornici Tanjuga.\nNema sumnje da će potpisivanje sporazuma Beograda i Prištine poslati nedvosmisleno pozitivnu poruku stranim investitorima kojima je politička stabilnost najbitnija prilikom odlučivanja o ulaganju u neku zemlju, rekla je za Tanjug direktorka Američke privredne komore u Srbiji Maja Piščević.\n"Uverena sam i da će Investiciona konferencija, koju Američka privredna komora organizuje u maju u San Francisku, ovim sporazumom dobiti dodatni vetar u leđa", istakla je ona.\nSporazum će Srbiji omogućiti novo ubrzanje u približavanju članstvu u EU, što je poruka koju ćemo svakako želeti da prenesemo učesnicima konferencije, navela je Piščević.Na investicionoj konferenciji u SAD će učestvovati premijer Ivica Dačić, ambasador SAD u Beogradu Majkl Kirbi, kao i predstavnici najvećih američkih IT kompanija u Srbiji, navela je Piščević.\nI potpredsednik Privredne komore Srbije Mihailo Vesović deli mišljenje da će približavanje naše zemlje EU poslati pozitivan signal svim investitorima, a najviše onima koji razmišljaju tek da investiraju.\n"To je poruka dugoročne političke stabilnosti i primene evropskih standarda u zakonskoj regulativi", kazao je Vesović.\nDržava se obavezuje da usvoji sve pozitivne evropske propise kojima će se poštovati prava konkurencije i potrošača, ali i definisati način davanja državne pomoci. On smatra da će se dobijanjem datuma ubrzati reforme posebno u oblasti ekonomije, jer će na neki način biti oročeno vreme da se usvoji zakonodavstvo EU.Na taj način ćemo dobiti daleko predvidljiviji, kompletniji ambijent, veću transparetnost u radu državnih organa, posebno u pogledu izdavanja dozvola, što investitori posebno traže, rekao je Vesović.\nPozitivan politički razvoj doprineće boljoj i realnijoj proceni o atraktivnost Srbije kao investicione lokacije, i time ubrzati i angažovanje nemačke privrede u okviru novih investicija, poručio je i ambasador Nemačke u Beogradu Hajnc Vilhelm.\n"Investicije u Srbiju dobiće novi podstrek dogovorom koji je Beograd postigao sa Prištinom. Nadam se da će se krajem juna odrediti datum za početak pregovora i da će to dovesti do jednog novog dinamičnog početka", rekao je ambasador Vilhem na predsatvljanju rezultata tradicionalne ankete Nemačko-srpskog privrednog udruženja.\nRezultati te ankete pokazuju da više od jedne trećine nemačkih preduzeća (37 odsto) planira povećanje svojih investicija u Srbiji. Srbija se među članicama nemačkih spoljnotrgovinskih komora u centralnoj i istočnoj Evropi ponovo svrstava u top-listu najomiljenijih investicionih destinacija i to odmah iza članica EU, Estonije, Poljske i Litvanije.